Avis juridique important

|

31975D0199

75/199/ΕΟΚ: Απόφαση του Συμβουλίου της 18ης Μαρτίου 1975 περί κυρώσεως της διεθνούς συμβάσεως για την απλούστευση και εναρμόνιση των τελωνειακών καθεστώτων και περί αποδοχής του παραρτήματός της «περί της τελωνειακής αποταμιεύσεως»

Επίσημη Εφημερίδα αριθ. L 100 της 21/04/1975 σ. 0001 - 0001 Φινλανδική ειδική έκδοση: Κεφάλαιο 2 τόμος 2 σ. 0036  Ελληνική ειδική έκδοση: Κεφάλαιο 02 τόμος 12 σ. 0005  Σουηδική ειδική έκδοση: Κεφάλαιο 2 τόμος 2 σ. 0036  Ισπανική ειδική έκδοση: Κεφάλαιο 02 τόμος 2 σ. 0233  Πορτογαλική ειδική έκδοση : Κεφάλαιο 02 τόμος 2 σ. 0233

++++ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Μαρτίου 1975  περί κυρώσεως της διεθνούς συμβάσεως για την απλούστευση και εναρμόνιση των τελωνειακών καθεστώτων και περί αποδοχής του παραρτήματός της " περί της τελωνειακής αποταμιεύσεως "  ( 75/199 / ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τη σύσταση της Επιτροπής ,  Εκτιμώντας :  ότι η διεθνής σύμβαση για την απλούστευση και εναρμόνιση των τελωνειακών καθεστώτων που καταρτίσθηκε στο πλαίσιο του Συμβουλίου Τελωνειακής Συνεργασίας δύναται να συμβάλλει αποτελεσματικά στην ανάπτυξη των διεθνών συναλλαγών   ότι σύμφωνα με το άρθρο 11 αυτής της συμβάσεως , κάθε συμβαλλόμενο μέρος πρέπει όταν προσχωρεί στη σύμβαση , να αποδέχεται ένα από τα παραρτήματά της  ότι ενδιαφέρει την Κοινότητα να αποδεχθεί το παράρτημα περί της τελωνειακής αποταμιεύσεως   ότι πρέπει να κυρωθεί αυτή η σύμβαση και να γίνει αποδεκτό αυτό το παράρτημα ,  ΑΠΟΦΑΣΙΖΕΙ :  Αρθρο 1  Κυρώνεται η διεθνής σύμβαση για την απλούστευση και εναρμόνιση των τελωνειακών καθεστώτων και γίνεται αποδεκτό το παράρτημά της περί τελωνειακής αποταμιεύσεως εν ονόματι της Κοινότητος .  Το κείμενο της συμβάσεως και το παράρτημα προσαρτώνται στην παρούσα απόφαση .  Αρθρο 2  Ο πρόεδρος του Συμβουλίου εξουσιοδοτείται να ορίσει τα ειδικά εξουσιοδοτημένα πρόσωπα για την υπογραφή της συμβάσεως που αναφέρεται στο άρθρο 1 και την αποδοχή του παραρτήματος που αναφέρεται επίσης σ ' αυτό το άρθρο και να τα περιβάλλει με τις απαραίτητες εξουσίες για να δεσμευθεί η Κοινότητα .  Αυτά τα πρόσωπα θα κοινοποιήσουν , εξάλλου , στο γενικό γραμματέα του Συμβουλίου Τελωνειακής Συνεργασίας , ότι , για την εφαρμογή του εν λόγω παραρτήματος , τα τελωνειακά εδάφη των Κρατών Μελών της Ευρωπαϊκής Οικονομικής Κοινότητος θεωρούνται σαν ενιαίο έδαφος .  Εγινε στις Βρυξέλλες , στις 18 Μαρτίου 1975 .  Για το Συμβούλιο  Ο Πρόεδρος  R . RYAN  ΠΑΡΑΡΤΗΜΑ  Μετάφραση ( 1 )  ΔΙΕΘΝΗΣ  ΣΥΜΒΑΣΗ ΠΕΡΙ ΑΠΛΟΥΣΤΕΥΣΕΩΣ ΚΑΙ ΕΝΑΡΜΟΝΙΣΕΩΣ ΤΩΝ ΤΕΛΩΝΕΙΑΚΩΝ ΚΑΘΕΣΤΩΤΩΝ  ΠΡΟΟΙΜΙΟ  ΤΑ ΣΥΜΒΑΛΛΟΜΕΝΑ ΜΕΡΗ στην παρούσα σύμβαση , που καταρτίσθηκε υπό την αιγίδα του Συμβουλίου Τελωνειακής Συνεργασίας ,  ΔΙΑΠΙΣΤΟΥΝΤΑ , ότι οι διαφορές μεταξύ των τελωνειακών καθεστώτων των χωρών είναι τέτοιας φύσεως ώστε να παρεμποδίζουν τις διεθνείς συναλλαγές ,  ΘΕΩΡΟΥΝΤΑ , ότι η προώθηση αυτών των συναλλαγών και της διεθνούς συνεργασίας είναι προς το συμφέρον όλων των χωρών ,  ΘΕΩΡΟΥΝΤΑ , ότι η απλούστευση και η εναρμόνιση των τελωνειακών αυτών καθεστώτων δύνανται να συμβάλλουν κατά τρόπον αποτελεσματικό στην ανάπτυξη του διεθνούς εμπορίου , καθώς επίσης και άλλων μορφών διεθνών συναλλαγών ,  ΠΕΠΕΙΣΜΕΝΑ , ότι ένα διεθνές νομικό κείμενο που περιέχει διατάξεις , τις οποίες οι χώρες αναλαμβάνουν την υποχρέωση να εφαρμόσουν αμέσως μόλις έχουν τη δυνατότητα γι ' αυτό , θα επέτρεπε την προοδευτική επίτευξη απλουστέυσεως και εναρμονίσεως των τελωνειακών καθεστώτων σε ανώτερο επίπεδο , πράγμα που συνιστά έναν από τους κύριους σκοπούς του Συμβουλίου Τελωνειακής Συνεργασίας ,  ΣΥΝΕΦΩΝΗΣΑΝ ΤΑ ΑΚΟΛΟΥΘΑ :  ΚΕΦΑΛΑΙΟ Ι  Ορισμοί  Αρθρο 1  Για την εφαρμογή της παρούσης συμβάσεως :  α ) με τον όρο " Συμβούλιο " νοείται ο οργανισμός που συστήθηκε με την ιδρυτική σύμβαση  του Συμβουλίου Τελωνειακής Συνεργασίας , που συνάφθηκε στις Βρυξέλλες , στις 15 Δεκεμβρίου 1950   β ) με τον όρο " Μόνιμη Τεχνική Επιτροπή " νοείται η Μόνιμη Τεχνική Επιτροπή του Συμβουλίου   γ ) με τον όρο " επικύρωση " νοείται  η κυρίως επικύρωση , η αποδοχή ή η έγκριση .  ΚΕΦΑΛΑΙΟ ΙΙ  Πεδίο εφαρμογής της συμβάσεως και δομή των παραρτημάτων  Αρθρο 2  Κάθε συμβαλλόμενο μέρος αναλαμβάνει την υποχρέωση να προωθήσει την απλούστευση και εναρμόνιση των τελωνειακών καθεστώτων , και γι ' αυτό το σκοπό συμμορφώνεται υπό τους όρους που καθιερώνονται με την παρούσα σύμβαση , προς τους κανόνες και τις συνιστώμενες πρακτικές που αποτελούν το αντικείμενο των παραρτημάτων της παρούσης συμβάσεως .  Παρ ' όλα αυτά , κάθε συμβαλλόμενο μέρος δεν κωλύεται να παρέχει μεγαλύτερες διευκολύνσεις απ ' αυτές που προβλέπονται από τη σύμβαση , συνιστάται δε σε κάθε συμβαλλόμενο μέρος να παρέχει τέτοιες διευκολύνσεις στο μεγαλύτερο δυνατό βαθμό .  Αρθρο 3  Οι διατάξεις της παρούσης συμβάσεως δεν εμποδίζουν την εφαρμογή απαγορεύσεων και περιορισμών που προκύπτουν από την εθνική νομοθεσία .  Αρθρο 4  Κάθε παράρτημα της παρούσης συμβάσεως συνίσταται κατ ' αρχήν από :  α ) εισαγωγή , που συνοψίζει τα διάφορα θέματα τα οποία πραγματεύεται το παράρτημα   β ) ορισμούς των κυρίων τελωνειακών όρων που χρησιμοποιούνται στο εν λόγω παράρτημα   γ ) κανόνες που αποτελούν διατάξεις , των οποίων η γενική εφαρμογή κρίνεται αναγκαία για την επίτευξη της εναρμονίσεως των τελωνειακών καθεστώτων και της απλουστεύσεώς τους   δ ) συνιστώμενες πρακτικές , δηλαδή διατάξεις οι οποίες αναγνωρίζεται ότι συμβάλλουν στην πρόοδο προς την εναρμόνιση και απλούστευση των τελωνειακών καθεστώτων και των οποίων η κατά το δυνατόν γενική εφαρμογή κρίνεται επιθυμητή   ε ) σημειώσεις , που αποβλέπουν στην απόδειξη ορισμένων δυνατών τρόπων ενεργείας που δύνανται να λαμβάνονται υπόψη για την εφαρμογή του αντίστοιχου κανόνα ή της συνιστωμένης πρακτικής .  Αρθρο 5  1 . Κάθε συμβαλλόμενο μέρος , που αποδέχεται ένα παράρτημα , θεωρείται ότι αποδέχεται όλους τους κανόνες και τις συνιστώμενες πρακτικές που περιλαμβάνονται σ ' αυτό το παράρτημα , πλην εάν γνωστοποιήσει στο γενικό γραμματέα του Συμβουλίου , κατά το χρόνο αποδοχής του εν λόγω παραρτήματος ή αργότερα , τον κανόνα ή τους κανόνες και τις συνιστώμενες πρακτικές επί των οποίων διατυπώνει επιφυλάξεις , αφού επισημάνει τις υφιστάμενες διαφορές μεταξύ των διατάξεων της εθνικής του νομοθεσίας και εκείνων των κανόνων και συνιστωμένων πρακτικών που αναφέρονται στη σύμβαση . Κάθε συμβαλλόμενο μέρος που διετύπωσε επιφυλάξεις δύναται , πάντοτε , να τις αναθεωρήσει , εν όλω ή εν μέρει , με γνωστοποίηση προς το γενικό γραμματέα , αφού καθορίσει την ημερομηνία κατά την οποία αίρονται αυτές οι επιφυλάξεις .  2 . Κάθε συμβαλλόμενο μέρος , που δεσμεύεται από ένα παράρτημα , εξετάζει , τουλάχιστον κάθε τριετία , του κανόνες και τις συνιστώμενες πρακτικές επί των οποίων διετύπωσε επιφυλάξεις και που περιλαμβάνονται σ ' αυτό το παράρτημα , τους συγκρίνει με τις διατάξεις της εθνικής του νομοθεσίας και γνωστοποιεί προς το γενικό γραμματέα του Συμβουλίου τα αποτελέσματα αυτής της εξετάσεως .  ΚΕΦΑΛΑΙΟ ΙΙΙ  Ρόλος του Συμβουλίου και της Μόνιμης Τεχνικής Επιτροπής  Αρθρο 6  1 . Το Συμβούλιο μεριμνά στο πλαίσιο της παρούσης συμβάσεως για την εποπτεία της διαχειρίσεως και εξελίξεώς της . Αποφασίζει ιδίως για την ενσωμάτωση νέων παραρτημάτων σ ' αυτή .  2 . Γι ' αυτό το σκοπό , η Μόνιμη Τεχνική Επιτροπή ασκεί , με την εποπτεία του Συμβουλίου και σύμφωνα με τις οδηγίες τους , τις ακόλουθες λειτουργίες :  α ) την προπαρασκευή νέων παραρτημάτων και την υποβολή προτάσεων περί υιοθετήσεώς τους προς το Συμβούλιο , για να ενσωματωθούν στη σύμβαση   β ) την πρόταση προς το Συμβούλιο τροποποιητικών σχεδίων της παρούσης συμβάσεως ή των παραρτημάτων , που κρίνει αναγκαία και ιδίως σχεδίων που αποσκοπούν στην τροποποίηση του κειμένου των κανόνων και των συνιστωμένων πρακτικών ή τη μετατροπή των συνιστωμένων πρακτικών σε κανόνες   γ ) την παροχή γνώμης πάνω σε κάθε θέμα που αφορά την εφαρμογή της συμβάσεως   δ ) την εκπλήρωση καθηκόντων που ενδεχομένως αναθέτει σ ' αυτή το Συμβούλιο , όσον αφορά τις διατάξεις της συμβάσεως .  Αρθρο 7  Από απόψεως ψηφοφορίας στο πλαίσιο του Συμβουλίου και της Μόνιμης Τεχνικής Επιτροπής , κάθε παράρτημα θεωρείται ότι αποτελεί ιδιαίτερη σύμβαση .  ΚΕΦΑΛΑΙΟ IV  Διάφορες  διατάξεις  Αρθρο 8  Για την εφαρμογή της παρούσης συμβάσεως , το παράρτημα ή τα παραρτήματα που ισχύουν για ένα συμβαλλόμενο μέρος αποτελούν αναπόσπαστο τμήμα της συμβάσεως . Οσον αφορά το εν λόγω συμβαλλόμενο μέρος , κάθε αναφορά στη σύμβαση εφαρμόζεται επίσης και στο παράρτημα ή τα παραρτήματά της .  Αρθρο 9  Τα συμβαλλόμενα μέρη που συγκροτούν τελωνειακή ή οικονομική ένωση μπορούν να κοινοποιούν στο γενικό γραμματέα του Συμβουλίου ότι για την εφαρμογή ενός συγκεκριμένου παραρτήματος της παρούσης συμβάσεως τα εδάφη τους θα θεωρούνται σαν ενιαίο έδαφος . Σ ' όλες τις περιπτώσεις που , μετά από μιά τέτοια γνωστοποίηση , υπάρχουν διαφορές μεταξύ των διατάξεων αυτού του παραρτήματος και εκείνων της νομοθεσίας που εφαρμόζεται στα εδάφη των συμβαλλομένων μερών , τα ενδιαφερόμενα κράτη διατυπώνουν , κατ ' εφαρμογήν του άρθρου 5 της παρούσης συμβάσεως , επιφύλαξη ως προς τον εν λόγω κανόνα ή την εν λόγω συνιστωμένη πρακτική .  ΚΕΦΑΛΑΙΟ V  Τελικές διατάξεις  Αρθρο 10  1 . Κάθε διαφορά μεταξύ δύο ή περισσοτέρων συμβαλλομένων μερών για την ερμηνεία ή την εφαρμογή της παρούσης συμβάσεως διευθετείται , κατά το δυνατόν , με απευθείας διαπραγματεύσεις μεταξύ των εν λόγω μερών .  2 . Κάθε διαφορά που δεν διευθετήθηκε με απευθείας διαπραγματεύσεις φέρεται από τα μέρη που έχουν τη διαφορά στη Μόνιμη Τεχνική Επιτροπή , που την εξετάζει και προβαίνει σε συστάσεις για τη διευθέτησή της .  3 . Εάν η Μόνιμη Τεχνική Επιτροπή αδυνατεί να διευθετήσει τη διαφορά , τη φέρει στο Συμβούλιο , το οποίο προβαίνει σε συστάσεις , σύμφωνα με το άρθρο ΙΙΙ υπό ε ) της συμβάσεως περί ιδρύσεως του Συμβουλίου .  4 . Τα μέρη που έχουν τη διαφορά δύνανται να συμφωνήσουν εκ των προτέρων ότι θα αποδεχθούν τις συστάσεις της Μόνιμης Τεχνικής Επιτροπής ή του Συμβουλίου .  Αρθρο 11  1 . Κάθε Κράτος Μέλος του Συμβουλίου και κάθε Κράτος Μέλος του Οργανισμού Ηνωμένων Εθνών ή των εξειδικευμένων οργάνων του δύναται να γίνει συμβαλλόμενο μέρος στην παρούσα σύμβαση :  α ) με την υπογραφή της χωρίς επιφύλαξη επικυρώσεως   β ) με την κατάθεση εγγράφου επικυρώσεως , εφόσον την υπέγραψε με την επιφύλαξη της επικυρώσεως , ή  γ ) με προσχώρηση σ ' αυτήν .  2 . Η παρούσα σύμβαση θα παραμείνει ανοικτή προς υπογραφή από τα κράτη που αναφέρονται στην παράγραφο 1 του παρόντος άρθρου μέχρι της 30ής Ιουνίου 1974 στην έδρα του Συμβουλίου στις Βρυξέλλες . Μετά από αυτή την ημερομηνία θα παραμείνει αυτή ανοικτή για την προσχώρησή τους .  3 . Κάθε κράτος που δεν είναι μέλος των οργανισμών που αναφέρονται στην παράγραφο 1 του παρόντος άρθρου , προς το οποίο ο γενικός γραμματέας του Συμβουλίου απευθύνει , μετά από αίτηση του Συμβουλίου , πρόσκληση γι ' αυτό το σκοπό , δύναται να καταστεί συμβαλλόμενο μέρος στην παρούσα σύμβαση με προσχώρηση μετά τη θέση της σε ισχύ .  4 . Κάθε ένα από τα κράτη που αναφέρονται στις παραγράφους 1 ή 3 του παρόντος άρθρου καθορίζει , κατά το χρόνο της υπογραφής ή επικυρώσεως της παρούσης συμβάσεως ή προσχωρήσεως σ ' αυτή , το παράρτημα ή τα παραρτήματα που αποδέχεται , δεδομένου ότι πρέπει να αποδεχθεί τουλάχιστον ένα παράρτημα . Δύναται να γνωστοποιήσει αργότερα στο γενικό γραμματέα του Συμβουλίου ότι αποδέχεται ένα ή περισσότερα από τα υπόλοιπα παραρτήματα .  5 . Τα έγγραφα επικυρώσεως ή προσχωρήσεως κατατίθενται στο γενικό γραμματέα του Συμβουλίου .  6 . Κάθε νέο παράρτημα , του οποίου αποφασίζει το Συμβούλιο την ενσωμάτωση στην παρούσα σύμβαση , κοινοποιείται από το γενικό γραμματέα του Συμβουλίου στα συμβαλλόμενα μέρη της παρούσης συμβάσεως , στα υπόλοιπα κράτη που υπέγραψαν τη σύμβαση , στα Κράτη Μέλη του Συμβουλίου που δεν είναι συμβαλλόμενα μέρη στην παρούσα σύμβαση και στο γενικό γραμματέα των Ηνωμένων Εθνών . Τα συμβαλλόμενα μέρη που αποδέχονται το νέο παράρτημα το γνωστοποιούν στο γενικό γραμματέα του Συμβουλίου σύμφωνα με την παράγραφο 4 του παρόντος άρθρου .  7 . Οι διατάξεις της παραγράφου 1 του παρόντος άρθρου εφαρμόζονται επίσης και προκειμένου περί των τελωνειακών ή οικονομικών ενώσεων που αναφέρονται στο άρθρο 9 της παρούσης συμβάσεως , στο μέτρο που οι υποχρεώσεις που απορρέουν από τις ιδρυτικές συμφωνίες των εν λόγω τελωνειακών ή οικονομικών ενώσεων επιβάλλουν στα αρμόδιά τους  όργανα να συμβάλλονται επ ' ονόματί τους . Αυτά τα όργανα όμως δεν διαθέτουν δικαίωμα ψήφου .  Αρθρο 12  1 . Η παρούσα σύμβαση αρχίζει να ισχύει τρείς μήνες μετά την υπογραφή της εκ μέρους πέντε από τα κράτη που αναφέρονται στην παράγραφο 1 του ανωτέρω άρθρου 11 , χωρίς επιφύλαξη επικυρώσεως ή την κατάθεση από αυτά του εγγράφου επικυρώσεως ή προσχωρήσεως .  2 . Απέναντι σε κάθε κράτος που υπογράφει την παρούσα σύμβαση χωρίς επιφύλαξη επικυρώσεως , ή επικυροί ή προσχωρεί σ ' αυτήν , μετά την εκ μέρους πέντε κρατών υπογραφή της συμβάσεως χωρίς επιφύλαξη επικυρώσεως ή την κατάθεση του εγγράφου επικυρώσεως ή προσχωρήσεως , η σύμβαση αρχίζει να ισχύει τρείς μήνες μετά την υπογραφή της από τον εν λόγω κράτος χωρίς επιφύλαξη επικυρώσεως ή την κατάθεση του εγγράφου επικυρώσεως ή προσχωρήσεως .  3 . Κάθε παράρτημα της παρούσης συμβάσεως αρχίζει να ισχύει τρείς μήνες μετά την αποδοχή του από πέντε συμβαλλόμενα μέρη .  4 . Απέναντι σε κάθε κράτος που αποδέχεται παράρτημα μετά την αποδοχή του από πέντε κράτη , το εν λόγω παράρτημα αρχίζει να ισχύει τρεις μήνες μετά τη γνωστοποίηση περί αποδοχής του από αυτό το Κράτος .  Αρθρο 13  1 . Κάθε κράτος δύναται , είτε κατά το χρόνο της υπογραφής χωρίς επιφύλαξη επικυρώσεως , της επικυρώσεως ή προσχωρήσεως είτε αργότερα , να γνωστοποιεί στο γενικό γραμματέα του Συμβουλίου ότι η παρούσα σύμβαση επεκτείνεται στο σύνολο ή σ ' ορισμένα από τα εδάφη , οι διεθνείς σχέσεις των οποίων έχουν τεθεί υπό την ευθύνη αυτού του κράτους . Η εν λόγω γνωστοποίηση τίθεται σε ισχύ τρείς μήνες μετά την ημερομηνία κατά την οποία την έλαβε ο γενικός γραμματέας του Συμβουλίου . Εν τούτοις , η σύμβαση δεν δύναται να εφαρμοσθεί στα εδάφη που αναφέρονται στη γνωστοποίηση πριν αυτή αρχίσει να ισχύει απέναντι του ενδιαφερομένου κράτους .  2 . Κάθε κράτος που γνωστοποίησε , κατ ' εφαρμογήν της παραγράφου 1 του παρόντος άρθρου , ότι η παρούσα σύμβαση επεκτείνεται σε έδαφος του οποίου οι διεθνείς σχέσεις έχουν τεθεί υπό την ευθύνη του , δύναται να γνωστοποιεί στο γενικό γραμματέα του Συμβουλίου , κατά τους όρους που προβλέπονται στο άρθρου 14 της παρούσης συμβάσεως , ότι το εν λόγω έδαφος θα παύσει να εφαρμόζει τη σύμβαση .  Αρθρο 14  1 . Η παρούσα σύμβαση συνομολογείται για απεριόριστη διάρκεια . Εν τούτοις , κάθε συμβαλλόμενο μέρος δύναται να την καταγγείλει σε οποιοδήποτε χρόνο μετά την ημερομηνία θέσεώς της σε ισχύ , όπως αυτή καθορίζεται στο άρθρο 12 της παρούσης συμβάσεως .  2 . Η καταγγελία γνωστοποιείται με έγγραφο που κατατίθεται στο γενικό γραμματέα του Συμβουλίου .  3 . Η καταγγελία φέρει αποτελέσματα έξι μήνες μετά τη λήψη του εγγράφου της καταγγελίας από το γενικό γραμματέα του Συμβουλίου .  4 . Οι διατάξεις των παραγράφων 2 και 3 του παρόντος άρθρου εφαρμόζονται επίσης και καθ ' όσον αφορά τα παραρτήματα της συμβάσεως , παντός συμβαλλομένου μέρους δυναμένου , κατά πάντα χρόνο μετά την ημερομηνία θέσεώς της σε ισχύ όπως αυτή καθορίζεται στο άρθρο 12 , να άρει την αποδοχή ενός ή περισσότερων παραρτημάτων . Συμβαλλόμενο μέρος που αίρει την αποδοχή όλων των παραρτημάτων θεωρείται ότι κατήγγειλε τη σύμβαση .  Αρθρο 15  1 . Το Συμβούλιο δύναται να συστήσει τροποποιήσεις της παρούσης συμβάσεως . Κάθε συμβαλλόμενο μέρος στην παρούσα σύμβαση καλείται από το γενικό γραμματέα του Συμβουλίου να συμμετάσχει στη συζήτηση για κάθε πρόταση που τείνει στην τροποποίηση της παρούσης συμβάσεως .  2 . Το κείμενο κάθε τροποποιήσεως που προτείνεται έτσι , γνωστοποιείται από το γενικό γραμματέα του Συμβουλίου προς τα συμβαλλόμενα μέρη της παρούσης συμβάσεως , προς τα υπόλοιπα υπογράψαντα κράτη και προς τα Κράτη Μέλη του Συμβουλίου που δεν είναι συμβαλλόμενα μέρη στην παρούσα σύμβαση .  3 . Εντός προθεσμίας έξι μηνών , από την ημερομηνία γνωστοποιήσεως της τροποποιήσεως που συνιστάται , κάθε συμβαλλόμενο μέρος ή , εφ ' όσον πρόκειται περί τροποποιήσεως που αφορά παράρτημα που ισχύει , κάθε συμβαλλόμενο μέρος που δεσμεύεται με αυτό το παράρτημα , δύναται να γνωστοποιεί στο γενικό γραμματέα του Συμβουλίου :  α ) είτε ότι έχει αντίρρηση επί της τροποποιήσεως που προτείνεται ,  β ) είτε ότι , καίτοι προτίθεται να αποδεχθεί την τροποποίηση που προτείνεται , οι αναγκαίες προϋποθέσεις για την αποδοχή της δεν έχουν ακόμη πληρωθεί στη χώρα του .  4 . Εφ ' όσον συμβαλλόμενο μέρος που απηύθυνε τη γνωστοποίηση που προβλέπεται στην παράγραφο 3 περίπτωση β ) του παρόντος άρθρου δεν έχει γνωστοποιήσει την αποδοχή του στο γενικό γραμματέα του Συμβουλίου , δύναται να προβάλει αντίρρηση στην τροποποίηση που προτείνεται εντός προθεσμίας εννέα μηνών , που αρχίζει από τη λήξη της προθεσμίας των έξι μηνών που προβλέπεται στην παράγραφο 3 του παρόντος άρθρου .  5 . Εάν διατυπώνεται αντίρρηση επί της τροποποιήσεως που προτείνεται σύμφωνα με τους όρους που προβλέπονται στις παραγράφους 3 και 4 του παρόντος άρθρου , η τροποποίηση θεωρείται ότι δεν έγινε αποδεκτή και παραμένει χωρίς αποτέλεσμα .  6 . Εάν δεν διατυπώνεται καμιά αντίρρηση επί της τροποποιήσεως που προτείνεται σύμφωνα με τους όρους που προβλέπονται στις παραγράφους 3 και 4 του παρόντος άρθρου , η τροποποίηση θεωρείται ότι έγινε αποδεκτή κατά τις ακόλουθες ημερομηνίες :  α ) εφ ' όσον κανένα συμβαλλόμενο μέρος δεν απηύθυνε τη γνωστοποίηση της παραγράφου 3 περίπτωση β ) του παρόντος άρθρου , κατά τη λήξη της εξαμήνου προθεσμίας που αναφέρεται στην παράγραφο 3   β ) εφ ' όσον ένα ή περισσότερα συμβαλλόμενα μέρη απηύθυναν τη γνωστοποίηση της παραγράφου 3 περίπτωση β ) του παρόντος άρθρου , κατά την πλησιέστερη των ακολούθων δύο ημερομηνιών :  i ) την ημερομηνία κατά την οποία όλα τα συμβαλλόμενα μέρη που απηύθυναν τέτοια γνωστοποίηση ανεκοίνωσαν στο γενικό γραμματέα του Συμβουλίου την αποδοχή της τροποποιήσεως που προτείνεται από αυτά , αυτή δε η ημερομηνία μετατίθεται πάντως στο χρόνο εκπνοής της εξαμήνου προθεσμίας που αναφέρεται στην παράγραφο 3 του παρόντος άρθρου εάν όλες οι αποδοχές γνωστοποιήθηκαν πριν από τη λήξη αυτής ,  ii ) την ημερομηνία εκπνοής της εννεαμήνου προθεσμίας που αναφέρεται στην παράγραφο 4 του παρόντος άρθρου .  7 . Κάθε τροποποίηση που θεωρείται ότι έγινε αποδεκτή , αρχίζει να ισχύει είτε έξι μήνες μετά την ημερομηνία κατά την οποία θεωρήθηκε ότι έγινε αποδεκτή , είτε , σε περίπτωση κατά την οποία η τροποποίηση που προτείνεται συνδυάζεται με διαφορετική προθεσμία θέσεως σε ισχύ , μόλις εκπνεύσει αυτή η προθεσμία που αρχίζει μετά την ημερομηνία κατά την οποία θεωρήθηκε ότι έγινε αποδεκτή .  8 . Ο γενικός γραμματέας του Συμβουλίου γνωστοποιεί το ταχύτερο δυνατόν προς τα συμβαλλόμενα μέρη της παρούσης συμβάσεως και προς τα υπόλοιπα κράτη που υπέγραψαν κάθε αντίρρηση στην τροποποίηση που προτείνεται και προβάλλεται σύμφωνα με την παράγραφο 3 περίπτωση α ) του παρόντος άρθρου , καθώς επίσης και κάθε γνωστοποίηση που απευθύνεται σύμφωνα με την παράγραφο 3 περίπτωση β ) . Ο ίδιος πληροφορεί στη συνέχεια τα συμβαλλόμενα μέρη και τα υπόλοιπα Κράτη , που υπέγραψαν , εάν το ή τα συμβαλλόμενα μέρη που απηύθυναν τέτοια γνωστοποίηση προβάλλουν αντίρρηση κατά της τροποποιήσεως που προτείνεται ή την αποδέχονται .  Αρθρο 16  1 . Ανεξάρτητα από τη διαδικασία τροποποιήσεως που προβλέπεται στο άρθρο 15 της παρούσης συμβάσεως , κάθε παράρτημα δύναται , εκτός των ορισμών που περιλαμβάνονται σ ' αυτό , να τροποποιείται με απόφαση του Συμβουλίου . Κάθε συμβαλλόμενο μέρος στην παρούσα σύμβαση καλείται από το γενικό γραμματέα του Συμβουλίου να μετέχει στη συζήτηση για κάθε πρόταση που τείνει στην τροποποίηση ενός παραρτήματος . Το κείμενο κάθε τροποποιήσεως που αποφασίσθηκε έτσι ανακοινώνεται από το γενικό γραμματέα του Συμβουλίου προς τα συμβαλλόμενα μέρη της παρούσης συμβάσεως , προς τα υπόλοιπα κράτη που υπέγραψαν και προς τα Κράτη Μέλη του συμβουλίου που δεν είναι συμβαλλόμενα μέρη στην παρούσα σύμβαση .  2 . Οι τροποποιήσεις που απετέλεσαν το αντικείμενο αποφάσεως , κατ ' εφαρμογήν της παραγράφου 1 του παρόντος άρθρου , αρχίζουν να ισχύουν έξι μήνες μετά τη γνωστοποίηση που έκανε γι ' αυτές ο γενικός γραμματέας του Συμβουλίου . Κάθε συμβαλλόμενο μέρος που δεσμεύεται από το παράρτημα , που αποτελεί το αντικείμενο τέτοιων τροποποιήσεων , θεωρείται ότι αποδέχεται αυτές τις τροποποιήσεις , εκτός αν διατυπώσει επιφυλάξεις κατά τους όρους που προβλέπονται στο άρθρο 5 της παρούσης συμβάσεως .  Αρθρο 17  1 . Κάθε κράτος που επικυρώνει την παρούσα σύμβαση ή προσχωρεί σ ' αυτή θεωρείται ότι αποδέχεται τις τροποποιήσεις που άρχισαν να ισχύουν κατά την ημερομηνία καταθέσεως του εγγράφου επικυρώσεως ή προσχωρήσεώς του .  2 . Ενα κράτος που αποδέχεται ένα παράρτημα θεωρείται ότι έχει αποδεχθεί τις τροποποιήσεις στο παράρτημα που άρχισαν να ισχύουν κατά την ημερομηνία γνωστοποιήσεως της αποδοχής του στο γενικό γραμματέα του Συμβουλίου , πλην αν διατυπώσει επιφυλάξεις σύμφωνα με τις διατάξεις του άρθρου 5 της παρούσης συμβάσεως .  Αρθρο 18  Ο γενικός γραμματέας του Συμβουλίου γνωστοποιεί προς τα συμβαλλόμενα μέρη της παρούσης συμβάσεως , προς τα υπόλοιπα κράτη που υπέγραψαν , προς τα Κράτη Μέλη του Συμβουλίου που δεν είναι συμβαλλόμενα μέρη στην παρούσα σύμβαση καί προς τον γενικό γραμματέα του Οργανισμού Ηνωμένων Εθνών :  α ) τις υπογραφές , επικυρώσεις και προσχωρήσεις , που προβλέπονται στο άρθρο 11 της παρούσης συμβάσεως   β ) την ημερομηνία κατά την οποία η παρούσα σύμβαση και κάθε παράρτημά της αρχίζουν να ισχύουν σύμφωνα με το άρθρο 12   γ ) τις γνωστοποιήσεις που έχουν ληφθεί σύμφωνα με τα άρθρα 9 και 13   δ ) τις γνωστοποιήσεις και κοινοποιήσεις που έχουν ληφθεί σύμφωνα με τα άρθρα 5 , 16 και 17   ε ) τις καταγγελίες που έχουν ληφθεί σύμφωνα με το άρθρο 14   στ ) τις τροποποιήσεις που θεωρήθηκαν ότι έγιναν αποδεκτές σύμφωνα με το άρθρο 15 , καθώς και την ημερομηνία θέσεώς του σε ισχύ   ζ ) τις τροποποιήσεις στα παραρτήματα που υιοθετήθηκαν από το Συμβούλιο , σύμφωνα με το άρθρο 16 , καθώς και την ημερομηνία θέσεώς τους σε ισχύ .  Αρθρο 19  Σύμφωνα με το άρθρο 102 του Χάρτη των Ηνωμένων Εθνών , η παρούσα σύμβαση θα καταχωρηθεί στη Γραμματεία των Ηνωμένων Εθνών , κατόπιν αιτήσεως του γενικού γραμματέα του Συμβουλίου .  Εις πίστωση των ανωτέρω , οι υπογεγραμμένοι , εξουσιοδοτημένοι δεόντως γι ' αυτό , υπέγραψαν την παρούσα σύμβαση .  Εγινε στο Kyoto , στις δεκαοκτώ Μαϊου του χίλια εννεακόσια εβδομήντα τρία , στη γαλλική και αγγλική γλώσσα , και των δύο κειμένων όντων αυθεντικών , σε ένα μόνο αντίτυπο , το οποίο θα κατατεθεί στο γενικό γραμματέα του Συμβουλίου , ο οποίος θα διαβιβάσει κυρωμένα ακριβή αντίγραφά του σ ' όλα τα κράτη που αναφέρονται στην παράγραφο 1 του άρθρου 11 της παρούσης συμβάσεως .  ΠΑΡΑΡΤΗΜΑ ΠΕΡΙ ΤΗΣ ΤΕΛΩΝΕΙΑΚΗΣ ΑΠΟΤΑΜΙΕΥΣΕΩΣ  ΕΙΣΑΓΩΓΗ  Κατά την πρακτική του διεθνούς εμπορίου , ο τελικός προορισμός των εισαγομένων εμπορευμάτων δεν είναι στις περισσότερες περιπτώσεις γνωστός κατά το χρόνο της εισαγωγής , πράγμα που υποχρεώνει τους εισαγωγείς να τα εναποθηκεύουν για μεγάλες κατά το μάλλον ή ήττον χρονικές περιόδους .  Εφόσον πρόκειται για εμπορεύματα που προορίζονται για επανεξαγωγή , ο εισαγωγέας έχει συμφέρον να τα θέσει υπό τελωνειακό καθεστώς που να επιτρέπει τη μη πληρωμή εισαγωγικών δασμών και φόρων .  Οσον αφορά τα εμπορεύματα που προορίζονται για οριστική εισαγωγή , είναι επίσης προς το συμφέρον του εισαγωγέα να έχει αυτός τη δυνατότητα να καθυστερήσει την καταβολή των εισαγωγικών δασμών και φόρων μέχρι του χρόνου κατά τον οποίο τα εν λόγω εμπορεύματα τίθενται πράγματι σε ανάλωση .  Για την παραχώρηση των παραπάνω διευκολύνσεων για τους εισαγωγείς , τα Κράτη πρόβλεψαν γενικά το καθεστώς της τελωνειακής αποταμιεύσεως στην εθνική τους νομοθεσία .  Παρ ' όλα αυτά , τα εισαγόμενα εμπορεύματα δεν είναι τα μόνα που δύνανται να γίνονται δεκτά σε τελωνειακή αποταμίευση .  Ετσι ορισμένα Κράτη επιτρέπουν στα εμπορεύματα εθνικής τους καταγωγής ή σε αυτά που την απέκτησαν , τα οποία υπόκεινται ή υποβλήθηκαν σε εσωτερικούς φόρους ή άλλες επιβαρύνσεις , να τίθενται υπό τελωνειακή αποταμίευση , ώστε να απαλλαγούν τα εμπορεύματα ή να τύχουν επιστροφής των εν λόγω φόρων ή επιβαρύνσεων .  Επίσης , η θέση υπό τελωνειακή αποταμίευση εμπορευμάτων επί των οποίων εφαρμόσθηκε άλλο τελωνειακό καθεστώς ή τα οποία πληρούν τις προϋποθέσεις για να τύχουν , κατά την εξαγωγή τους , επιστροφής των εισαγωγικών φόρων και δασμών , επιτρέπει στις τελωνειακές αρχές να παραχωρούν , κατά περίπτωση , την αποδέσμευση από αυτό το άλλο τελωνειακό καθεστώς ή την επιστροφή των εισαγωγικών δασμών και φόρων , πριν από το χρόνο της πραγματικής επανεξαγωγής των εμπορευμάτων .  Οι διατάξεις του παρόντος παραρτήματος δεν εφαρμόζονται :  - στην αποθήκευση εμπορευμάτων σε προσωρινή εναπόθεση ( κλειστοί χώροι και τόποι , περιφραγμένοι ή μη , εγκεκριμένοι από το τελωνείο , όπου αποθηκεύονται τα εμπορεύματα μέχρις ότου τελωνισθούν )   - στην αποθήκευση εμπορευμάτων σε ελεύθερους λιμένες ή ελεύθερες ζώνες   - στην επεξεργασία ή μεταποίηση , υπό τελωνειακό έλεγχο και με αναστολή καταβολής των εισαγωγικών δασμών και φόρων , εμπορευμάτων σε χώρους εγκεκριμένους από τα τελωνεία ( αποθήκες καθεστώτος τελειοποιήσεως προς επανεξαγωγή ) .  ΟΡΙΣΜΟΙ  Για την εφαρμογή του παρόντος παραρτήματος :  α ) Με τον όρο " καθεστώς τελωνειακής αποταμιεύσεως " νοείται το τελωνειακό καθεστώς κατά το οποίο τα εισαγόμενα εμπορεύματα εναποθηκεύονται κάτω από τελωνειακό έλεγχο σε χώρο που καθορίζεται γι ' αυτό ( αποθήκες αποταμιεύσεως ) , χωρίς καταβολή εισαγωγικών δασμών και φόρων   β ) με τον όρο " εισαγωγικοί δασμοί και φόροι " νοούνται οι τελωνειακοί δασμοί και όλα τα υπόλοιπα δικαιώματα , φόροι , τέλη και άλλες επιβαρύνσεις , που εισπράττονται κατά την εισαγωγή ή με την ευκαιρία της εισαγωγής εμπορευμάτων , με εξαίρεση τα τέλη και επιβαρύνσεις των οποίων το ύψος περιορίζεται στο κατά προσέγγιση κόστος των παρεχομένων υπηρεσιών   γ ) με τον όρο " τελωνειακός έλεγχος " νοείται το σύνολο των μέτρων που λαμβάνονται για την εξασφάλιση της τηρήσεως των νόμων και κανονισμών , με την εφαρμογή των οποίων είναι επιφορτισμένο το τελωνείο   δ ) με τον όρο " εγγύηση " νοείται ότι εξασφαλίζει , κατά ικανοποιητικό τρόπο για το τελωνείο , την εκπλήρωση μιάς υποχρεώσεως απέναντί του . Η εγγύηση καλείται " συνολική " όταν εξασφαλίζει την εκπλήρωση υποχρεώσεων που απορρέουν από περισσότερες πράξεις   ε ) με τον όρο " πρόσωπο " νοείται τόσο το φυσικό όσο και το νομικό πρόσωπο , εκτός αν το όλο κείμενο ορίζει διαφορετικά .  ΑΡΧΗ  1 . ... Κανόνας  Το καθεστώς της τελωνειακής αποταμιεύσεως διέπεται από τις διατάξεις του παρόντος παραρτήματος .  ΚΑΤΗΓΟΡΙΕΣ ΑΠΟΘΗΚΩΝ  2 . ... Κανόνας  Η εθνική νομοθεσία πρέπει να προβλέπει τελωνειακές αποθήκες αποταμιεύσεως που να είναι διαθέσιμες σ ' όλους τους εισαγωγείς ( δημόσιες αποθήκες αποταμιεύσεως ) .  Σημείωση  Κατά τις διατάξεις της εθνικής νομοθεσίας , τις δημόσιες αποθήκες αποταμιεύσεως μπορούν να διαχειρίζονται οι τελωνειακές αρχές , άλλες αρχές ή φυσικά ή νομικά πρόσωπα .  3 . ... Κανόνας  Το δικαίωμα αποταμιεύσεως εισαγομένων εμπορευμάτων στις δημόσιες αποθήκες αποταμιεύσεως δεν περιορίζεται μόνο στους εισαγωγείς , αλλά αναγνωρίζεται και σε κάθε άλλο ενδιαφερόμενο πρόσωπο .  4 . ... Κανόνας  Η εθνική νομοθεσία προβλέπει αποθήκες αποταμιεύσεως που να προορίζονται για αποκλειστική χρήση ορισμένων προσώπων ( ιδιωτικές αποθήκες αποταμιεύσεως ) , κάθε φορά που ειδικές ανάγκες του εμπορίου ή της βιομηχανίας το δικαιολογούν .  ΣΥΣΤΑΣΗ ΑΠΟΘΗΚΩΝ  5 . ... Κανόνας  Οι απαιτήσεις σε σχέση με την κατασκευή και τη διαρρύθμιση των αποθηκών αποταμιεύσεως καθώς επίσης και οι όροι με βάση τους οποίους ασκείται ο τελωνειακός έλεγχος καθορίζονται από τις τελωνειακές αρχές .  Σημείωση  Για την άσκηση του ελέγχου από αυτές , οι τελωνειακές αρχές δύνανται ιδίως :  - να απαιτούν να κλείνονται οι αποθήκες αποταμιεύσεως με δύο διαφορετικά κλειδιά ( ένα για τον ενδιαφερόμενο και ένα για το τελωνείο )   - να εποπτεύουν τους χώρους κατά τρόπο  διαρκή ή περιοδικό ,  - να τηρούν λογιστικό σύστημα παρακολουθήσεως των εμπορευμάτων που βρίσκονται σε αποταμίευση , με τη χρησιμoποποίηση είτε ειδικών βιβλίων είτε αυτών των ιδίων των διασαφήσεων ή να αξιώνουν την τήρηση ενός τέτοιου λογιστικού συστήματος   - να προβαίνουν περιοδικά σε απογραφή των εμπορευμάτων που ευρίσκονται σε αποταμίευση .  ΔΙΑΧΕΙΡΙΣΗ ΑΠΟΘΗΚΩΝ  6 . ... Κανόνας  Η εθνική νομοθεσία καθορίζει το πρόσωπο ή τα πρόσωπα τα υπεύθυνα για την καταβολή εισαγωγικών δασμών και φόρων , επιβαλλομένων ενδεχομένως επί εμπορευμάτων που τέθηκαν υπό το καθεστώς της τελωνειακής αποταμιεύσεως και των οποίων η κατάσταση δεν έχει τακτοποιηθεί κατά τρόπο που να ικανοποιεί τις τελωνειακές αρχές .  7 . ... Κανόνας  Κάθε φορά που απαιτείται εγγύηση για την εξασφάλιση της εκπληρώσεως των υποχρεώσεων που απορρέουν από περισσότερες εργασίες , οι τελωνειακές αρχές δέχονται συνολική εγγύηση .  8 . ... Συνιστωμένη πρακτική  Το ύψος της εγγυήσεως πρέπει να καθορίζεται στο μικρότερο κατά το δυνατό ποσό , αφού ληφθούν υπόψη οι ενδεχόμενοι απαιτητοί εισαγωγικοί δασμοί και φόροι .  9 . ... Συνιστωμένη πρακτική  Οι τελωνειακές αρχές δεν θα πρέπει να απαιτούν εγγύηση κάθε φορά που η αποθήκη αποτελεί αντικείμενο επαρκούς εποπτείας του τελωνείου , ιδίως όταν αυτή τελεί υπό τελωνειακή σφράγιση .  10 . ... Κανόνας  Οι τελωνειακές αρχές καθορίζουν τους όρους διαχειρίσεως των αποθηκών αποταμιεύσεως , οι δε διατάξεις που διέπουν την αποθήκευση εμπορευμάτων στις αποθήκες αποταμιεύσεως , καθώς επίσης και οι απογραφές και το λογιστικό σύστημα , υπόκεινται στην έγκριση των τελωνειακών αρχών .  ΕΜΠΟΡΕΥΜΑΤΑ ΠΟΥ ΔΥΝΑΝΤΑΙ ΝΑ ΤΕΘΟΥΝ ΣΕ ΑΠΟΤΑΜΙΕΥΣΗ  11 . ... Συνιστωμένη πρακτική  Στις δημόσιες αποθήκες πρέπει να γίνονται δεκτά παντός είδους εισαγόμενα εμπορεύματα που υπόκεινται σε εισαγωγικούς δασμούς και φόρους ή υποβάλλονται σε περιορισμούς ή απαγορεύσεις , άλλες από αυτές που ανάγονται σε λόγους δημοσίας ηθικής , δημοσίας τάξεως , δημοσίας ασφαλείας , δημοσίας υγιεινής ή υγείας ή σε λόγους κτηνιατρικής ή φυτοπαθολογικής φύσεως ή που αναφέρονται στην προστασία διπλωμάτων ευρεσιτεχνίας , εμπορικών ή βιομηχανικών σημάτων και δικαιωμάτων πνευματικής ιδιοκτησίας και αναπαραγωγής , ανεξάρτητα από την ποσότητα ή τη χώρα καταγωγής , προελεύσεως ή προορισμού τους .  Τα εμπορεύματα από τα οποία προκύπτουν κίνδυνοι ή που ενδέχεται να αλλοιώσουν τα υπόλοιπα εμπορεύματα ή απαιτούν ειδικές εγκαταστάσεις δεν θα πρέπει να μη γίνονται δεκτά , παρά μόνον σε αποθήκες αποταμιεύσεως ειδικά διαρρυθμισμένες για να τα υποδεχθούν .  12 . ... Κανόνας  Οι κατηγορίες των εμπορευμάτων που δύνανται να αποθηκευθούν σε ιδιωτικές αποθήκες αποταμιεύσεως καθορίζονται από τις αρμόδιες αρχές ή την άδεια που παρέχει το προνόμιο του εν λόγω καθεστώτος ή σε άλλη κατάλληλη διάταξη .  13 . ... Συνιστωμένη πρακτική  Σε εμπορεύματα τα οποία δικαιούνται επιστροφής των εισαγωγικών δασμών και φόρων κατά την εξαγωγή τους , πρέπει να παρέχεται η δυνατότητα εναποθηκεύσεως σε αποθήκες αποταμιεύσεως με το σκοπό να τύχουν αμέσως της επιστροφής αυτής , υπό τον όρον ότι προορίζονται να εξαχθούν μεταγενέστερα .  14 . ... Συνιστωμένη πρακτική  Σε εμπορεύματα που τέθηκαν υπό το καθεστώς της προσωρινής εισαγωγής πρέπει να παρέχεται η δυνατότητα θέσεως υπό τελωνειακή αποταμίευση για να αποδεσμευθούν από αυτό το καθεστώς , εν όψει της μεταγενέστερης εξαγωγής τους ή του οποιουδήποτε άλλου αποδεκτού προορισμού τους .  15 . ... Συνιστωμένη πρακτική  Στα εμπορεύματα που προορίζονται για εξαγωγή και που υπόκεινται ή υποβλήθηκαν σε εσωτερικούς φόρους ή άλλες επιβαρύνσεις πρέπει να παρέχεται η δυνατότητα να τεθούν σε αποταμίευση με το σκοπό να επιτευχθεί η απαλλαγή ή η επιστροφή των εν λόγω εσωτερικών φόρων και επιβαρύνσεων , υπό τον όρο ότι αυτά προορίζοντια να εξαχθούν μεταγενέστερα .  ΘΕΣΗ ΣΕ ΑΠΟΤΑΜΙΕΥΣΗ  16 . ... Κανόνας  Η εθνική νομοθεσία καθορίζει τους όρους υπό τους οποίους τα εμπορεύματα , που προορίζονται να τεθούν σε τελωνειακή αποταμίευση , θα προσκομίζονται στο αρμόδιο τελωνείο και θα υποβάλλεται η διασάφηση γι ' αυτά .  ΕΠΙΤΡΕΠΟΜΕΝΕΣ ΠΡΑΞΕΙΣ  17 . ... Κανόνας  Κάθε πρόσωπο που δικαιούται να διαθέσει τα εμπορεύματα που βρίσκονται σε αποταμίευση έχει τη δυνατότητα :  α ) να τα εξετάζει   β ) να λαμβάνει από αυτά δείγματα καταβάλλοντας , κατά περίπτωση , τους εισαγωγικούς δασμούς και φόρους   γ ) να εκτελεί τις αναγκαίες πράξεις για την εξασφάλιση της συντηρήσεώς τους .  18 . ... Κανόνας  Στα εμπορεύματα σε αποταμίευση πρέπει να παρέχεται η δυνατότητα να γίνονται αντικείμενο συνήθων εργασιών , που αποβλέπουν στη βελτίωση της εμφανίσεώς τους ή της εμπορευματικής τους ποιότητος , ή την προετοιμασία για την μεταφορά τους , όπως π.χ . διαχωρισμός ή συγκέντρωση δεμάτων , συνδυασμός και κατάταξη των εμπορευμάτων και αλλαγή συσκευασίας .  ΔΙΑΡΚΕΙΑ ΑΠΟΤΑΜΙΕΥΣΕΩΣ  19 . ... Κανόνας  Η ανώτατη διάρκεια αποταμιεύσεως καθορίζεται ανάλογα με τις ανάγκες του εμπορίου , δεν δύναται όμως να είναι κατώτερη από ένα έτος .  ΕΚΧΩΡΗΣΗ  20 . ... Κανόνας  Τα εμπορεύματα σε αποταμίευση πρέπει να δύνανται να γίνονται αντικείμενο μεταβιβάσεων .  ΕΜΠΟΡΕΥΜΑΤΑ ΒΕΒΛΑΜΜΕΝΑ , ΑΠΩΛΕΣΘΕΝΤΑ Η ΚΑΤΕΣΤΡΑΜΜΕΝΑ  21 . ... Κανόνας  Για τα εμπορεύματα που υπέστησαν βλάβη από ατύχημα ή ανωτέρα βία , πριν από την έξοδό τους από την αποθήκη , πρέπει να παρέχεται η δυνατότητα δηλώσεώς τους για να τεθούν σε ανάλωση σαν να είχαν εισαχθεί στην κατάσταση που ευρίσκονται .  22 . ... Κανόνας  Τα εμπορεύματα σε αποταμίευση που καταστράφηκαν ή απωλέσθηκαν οριστικά , λόγω ατυχήματος ή ανωτέρας βίας , δεν υπόκεινται σε εισαγωγικούς δασμούς και φόρους , υπό τον όρον ότι αυτή η καταστροφή ή απώλεια αποδεικνύεται δεόντως κατά τρόπο που να ικανοποιεί τις τελωνειακές αρχές .  Τα απορρίματα και υπολείμματα που απέμειναν κατά περίπτωση από την καταστροφή , σε περίπτωση που τίθενται στην κατανάλωση , υπόκεινται στους εισαγωγικούς δασμούς και φόρους που θα επεβάλλοντο στα εν λόγω απορρίμματα και υπολείμματα αν εισήγοντο σ ' αυτή την κατάσταση .  23 . ... Κανόνας  Για κάθε εμπόρευμα σε αποταμίευση πρέπει να παρέχεται η δυνατότητα κατόπιν αιτήσεως του προσώπου που έχει δικαίωμα διαθέσεώς του και μετά από απόφαση των τελωνειακών αρχών , να εγκαταλείπεται αυτό εν όλω ή εν μέρει επ ' ωφελεία του Δημοσίου Ταμείου ή να καταστρέφεται ή να αποστερείται κάθε εμπορικής αξίας με την εποπτεία του τελωνείου . Η παραπάνω εγκατάλειψη ή καταστροφή δεν πρέπει να συνεπάγεται καμιά δαπάνη για το Δημόσιο Ταμείο .  Τα απορρίμματα που απέμειναν από την καταστροφή υπόκεινται , σε περίπτωση που τίθενται σε ανάλωση , στους εισαγωγικούς δασμούς και φόρους που θα υπεβάλλοντο στα εν λόγω απορρίμματα και υπολείμματα εάν είχαν εισαχθεί σ ' αυτή την κατάσταση .  ΕΞΟΔΟΣ ΑΠΟ ΤΗΝ ΑΠΟΤΑΜΙΕΥΣΗ  24 . ... Κανόνας  Κάθε πρόσωπο που έχει το δικαίωμα διαθέσεως των εμπορευμάτων δικαιούται να τα αποσύρει από την αποταμίευση , εν όλω ή εν μέρει , με το σκοπό επανεξαγωγής , θέσεως σε ανάλωση , μεταφοράς σε άλλη αποθήκη αποταμιεύσεως ή υπαγωγής τους σε άλλο τελωνειακό καθεστώς , με την επιφύλαξη της συμμορφώσεώς του προς τους όρους και διατυπώσεις που εφαρμόζονται σε κάθε περίπτωση .  ΕΜΠΟΡΕΥΜΑΤΑ ΠΟΥ ΤΙΘΕΝΤΑΙ ΣΕ ΚΑΤΑΝΑΛΩΣΗ  25 . ... Κανόνας  Η εθνική νομοθεσία προσδιορίζει το χρονικό σημείο που πρέπει να λαμβάνεται υπόψη για τον καθορισμό της αξίας και της ποσότητος των εμπορευμάτων που αποσύρονται από την αποταμίευση προκειμένου να τεθούν σε ανάλωση , καθώς επίσης και τα ποσοστά των εισαγωγικών δασμών και φόρων που εφαρμόζονται σε αυτά .  ΕΜΠΟΡΕΥΜΑΤΑ ΠΟΥ ΔΕΝ ΕΞΕΡΧΟΝΤΑΙ ΑΠΟ ΤΗΝ ΑΠΟΤΑΜΙΕΥΣΗ  26 . ... Κανόνας  Η εθνική νομοθεσία καθορίζει τη διαδικασία που ακολουθείται στις περιπτώσεις που η έξοδος των εμπορευμάτων από την αποταμίευση δεν πραγματοποιείται στην καθορισμένη προθεσμία .  27 . ... Συνιστωμένη πρακτική  Κάθε φορά που εμπορεύματα που δεν εξήλθαν από την αποταμίευση πωλούνται υπό του τελωνείου , το προϊόν της πωλήσεως , μετ ' αφαίρεση των εισαγωγικών δασμών και φόρων καθώς επίσης και κάθε άλλης συναφούς δαπάνης ή επιβαρύνσεως , πρέπει είτε να αποδίδεται στο δικαιούχο του , όταν αυτό είναι δυνατόν , είτε να είναι στη διάθεσή του για καθορισμένη περίοδο .  ΠΛΗΡΟΦΟΡΙΕΣ ΠΟΥ ΑΦΟΡΟΥΝ ΤΗΝ ΑΠΟΤΑΜΙΕΥΣΗ  28 . ... Κανόνας  Οι τελωνειακές αρχές ενεργούν κατά τρόπο ώστε κάθε ενδιαφερόμενο πρόσωπο να δύναται να λαμβάνει , χωρίς δυσχέρειες , κάθε χρήσιμη πληροφορία σε σχέση με το καθεστώς της τελωνειακής αποταμιεύσεως .  ( 1 ) Συμφώνως προς το άρθρο 19 της συμβάσεως , αυθεντικό είναι μόνο το κείμενο στη γαλλική και αγγλική γλώσσα ( βλέπε σελ . 10 και 18 της παρούσης Επίσημης Εφημερίδας ) .  Το κείμενο αυτό υπάρχει μόνο στην αγγλική γλώσσα .


title: Απόφαση (ΕΕ) 2015/1510 του Συμβουλίου, της 4ης Σεπτεμβρίου 2015, για τον διορισμό στην Επιτροπή των Περιφερειών ενός τακτικού μέλους και ενός αναπληρωματικού μέλους από την Εσθονία

text:
               10.9.2015

               EL

               Επίσημη Εφημερίδα της Ευρωπαϊκής Ένωσης

               L 236/8

         ΑΠΌΦΑΣΗ (ΕΕ) 2015/1510 ΤΟΥ ΣΥΜΒΟΥΛΊΟΥ
   της 4ης Σεπτεμβρίου 2015
   για τον διορισμό στην Επιτροπή των Περιφερειών ενός τακτικού μέλους και ενός αναπληρωματικού μέλους από την Εσθονία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως το άρθρο 305,
   Έχοντας υπόψη την πρόταση της εσθονικής κυβέρνησης,
   Εκτιμώντας τα εξής:

               (1)

               Στις 26 Ιανουαρίου, στις 5 Φεβρουαρίου και στις 23 Ιουνίου 2015, το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2015 έως 25 Ιανουαρίου 2020.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω του θανάτου της κας Urve ERIKSON.

               (3)

               Μία θέση αναπληρωματικού μέλους θα μείνει κενή λόγω του διορισμού του κ. Mart VÕRKLAEV ως τακτικού μέλους της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως τακτικό μέλος, για το εναπομένον διάστημα της θητείας, ήτοι έως τις 25 Ιανουαρίου 2020:

               —

               ο κ. Mart VÕRKLAEV, Member of Rae Municipal Council.

         Άρθρο 2
   Διορίζεται στην Επιτροπή των Περιφερειών ως αναπληρωματικό μέλος, για το εναπομένον διάστημα της θητείας, ήτοι έως τις 25 Ιανουαρίου 2020:

               —

               ο κ. Juri GOTMANS, Mayor of Haanja Municipality.

         Άρθρο 3
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 4 Σεπτεμβρίου 2015.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 20 της 27.1.2015, σ. 42

      (2)  ΕΕ L 31 της 7.2.2015, σ. 25.

      (3)  ΕΕ L 159 της 25.6.2015, σ. 70.


title: 2012/734/: Απόφαση του Συμβουλίου, της 25ης Ιουνίου 2012 , για την υπογραφή, εξ ονόματος της Ευρωπαϊκής Ένωσης, της συμφωνίας σύνδεσης μεταξύ της Ευρωπαϊκής Ένωσης και των κρατών μελών της αφενός, και της Κεντρικής Αμερικής αφετέρου, και την προσωρινή εφαρμογή του μέρους IV αυτής σχετικά με τις εμπορικές συναλλαγές

text:
               15.12.2012

               EL

               Επίσημη Εφημερίδα της Ευρωπαϊκής Ένωσης

               L 346/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   για την υπογραφή, εξ ονόματος της Ευρωπαϊκής Ένωσης, της συμφωνίας σύνδεσης μεταξύ της Ευρωπαϊκής Ένωσης και των κρατών μελών της αφενός, και της Κεντρικής Αμερικής αφετέρου, και την προσωρινή εφαρμογή του μέρους IV αυτής σχετικά με τις εμπορικές συναλλαγές
   (2012/734/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 23 Απριλίου 2007 το Συμβούλιο εξουσιοδότησε την Επιτροπή να διαπραγματευτεί συμφωνία σύνδεσης με την Κεντρική Αμερική, εξ ονόματος της Ευρωπαϊκής Ένωσης και των κρατών μελών της. Οι οδηγίες διαπραγμάτευσης τροποποιήθηκαν στις 10 Μαρτίου 2010, έτσι ώστε να συμπεριληφθεί ο Παναμάς στη διαδικασία των διαπραγματεύσεων.

               (2)

               Οι εν λόγω διαπραγματεύσεις ολοκληρώθηκαν κατά τη σύνοδο κορυφής της ΕΕ-Λατινικής Αμερικής και Καραϊβικής στη Μαδρίτη τον Μάιο του 2010 και η συμφωνία σύνδεσης μεταξύ της Ευρωπαϊκής Ένωσης και των κρατών μελών της αφενός, και της Κεντρικής Αμερικής αφετέρου (στο εξής αναφερόμενη ως «συμφωνία»), μονογραφήθηκε στις 22 Μαρτίου 2011.

               (3)

               Το άρθρο 353 παράγραφος 4 της συμφωνίας προβλέπει την προσωρινή εφαρμογή του μέρους IV της συμφωνίας σχετικά με εμπορικά θέματα.

               (4)

               Η συμφωνία θα πρέπει να υπογραφεί εξ ονόματος της Ευρωπαϊκής Ένωσης και να εφαρμοσθεί προσωρινά το μέρος IV αυτής, εν αναμονή της ολοκλήρωσης των διαδικασιών για τη σύναψη της συμφωνίας.

               (5)

               Η συμφωνία δεν επηρεάζει τα δικαιώματα των επενδυτών των κρατών μελών να χαίρουν οποιασδήποτε ευνοϊκότερης μεταχείρισης που προβλέπεται σε οποιαδήποτε συμφωνία σχετική με επενδύσεις της οποίας κράτος μέλος και υπογράφουσα Δημοκρατία της Κεντρικής Αμερικής αποτελούν μέρη.

               (6)

               Η προσωρινή εφαρμογή του μέρους IV της συμφωνίας δεν προδικάζει την κατανομή των αρμοδιοτήτων μεταξύ της Ευρωπαϊκής Ένωσης και των κρατών μελών της σύμφωνα με τις Συνθήκες.

               (7)

               Σύμφωνα με το άρθρο 218 παράγραφος 7 της Συνθήκης, είναι σκόπιμο να εξουσιοδοτήσει το Συμβούλιο την Επιτροπή να εγκρίνει τροποποιήσεις στον κατάλογο των γεωγραφικών ενδείξεων που συστήθηκαν από την υποεπιτροπή πνευματικής ιδιοκτησίας στην επιτροπή σύνδεσης προς έγκριση από το συμβούλιο σύνδεσης σύμφωνα με το άρθρο 247 και το άρθρο 274 παράγραφος 2 στοιχείο α) της συμφωνίας.

               (8)

               Είναι σκόπιμο να καθοριστούν οι σχετικές διαδικασίες για την προστασία των γεωγραφικών ενδείξεων σύμφωνα με τη συμφωνία.

               (9)

               Σύμφωνα με το άρθρο 356 της συμφωνίας, θα πρέπει να διευκρινιστεί ότι η συμφωνία δεν ερμηνεύεται ότι παρέχει δικαιώματα ή επιβάλλει υποχρεώσεις που μπορεί να επικαλεστεί κάποιος άμεσα ενώπιον των δικαστηρίων της Ευρωπαϊκής Ένωσης ή των κρατών μελών.

               (10)

               Οι διατάξεις της συμφωνίας που εμπίπτουν στο πεδίο εφαρμογής του τρίτου μέρους τίτλος V της Συνθήκης για τη λειτουργία της Ευρωπαϊκής Ένωσης δεσμεύουν το Ηνωμένο Βασίλειο και την Ιρλανδία ως χωριστά συμβαλλόμενα μέρη και όχι ως μέρη της Ευρωπαϊκής Ένωσης, εκτός αν η Ευρωπαϊκή Ένωση, από κοινού με το Ηνωμένο Βασίλειο ή/και την Ιρλανδία, έχουν ομού κοινοποιήσει στο μέρος της Κεντρικής Αμερικής ότι το Ηνωμένο Βασίλειο ή η Ιρλανδία δεσμεύονται ως μέρη της Ευρωπαϊκής Ένωσης σύμφωνα με το πρωτόκολλο (αριθ. 21) για τη θέση του Ηνωμένου Βασιλείου και της Ιρλανδίας όσον αφορά το χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης.

               (11)

               Αν το Ηνωμένο Βασίλειο ή/και η Ιρλανδία παύσουν να δεσμεύονται ως μέρη της Ευρωπαϊκής Ένωσης σύμφωνα με το άρθρο 4α του εν λόγω πρωτοκόλλου (αριθ. 21), η Ευρωπαϊκή Ένωση από κοινού με το Ηνωμένο Βασίλειο ή/και την Ιρλανδία ενημερώνουν αμέσως το μέρος της Κεντρικής Αμερικής για κάθε αλλαγή της θέσης τους. Στην περίπτωση αυτή, εξακολουθούν να δεσμεύονται από τις διατάξεις της συμφωνίας ιδίω ονόματι. Το ίδιο ισχύει και όσον αφορά τη Δανία σύμφωνα με το πρωτόκολλο (αριθ. 22) σχετικά με τη θέση της Δανίας που προσαρτάται στις εν λόγω Συνθήκες,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται εξ ονόματος της Ευρωπαϊκής Ένωσης η υπογραφή της συμφωνίας σύνδεσης μεταξύ της Ευρωπαϊκής Ένωσης και των κρατών μελών της αφενός, και της Κεντρικής Αμερικής αφετέρου, με την επιφύλαξη της σύναψης της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 3
   Το μέρος IV της συμφωνίας εφαρμόζεται προσωρινά από την Ευρωπαϊκή Ένωση σύμφωνα με το άρθρο 353 παράγραφος 4 της συμφωνίας, μέχρι να ολοκληρωθούν οι διαδικασίες σύναψής της. Το άρθρο 271 δεν εφαρμόζεται προσωρινά.
   Προκειμένου να καθορίσει την ημερομηνία προσωρινής εφαρμογής, το Συμβούλιο αποφασίζει την ημερομηνία έως την οποία πρέπει να σταλεί στις Δημοκρατίες της Κεντρικής Αμερικής η κοινοποίηση που προβλέπεται στο άρθρο 353 παράγραφος 4 της συμφωνίας. Η εν λόγω κοινοποίηση περιλαμβάνει αναφορά στη διάταξη η οποία δεν πρόκειται να εφαρμοστεί προσωρινά
   Η ημερομηνία έναρξης της προσωρινής εφαρμογής του μέρους ΙV της συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
   Άρθρο 4
   Για τους σκοπούς του άρθρου 247 της συμφωνίας, οι τροποποιήσεις της συμφωνίας μέσω αποφάσεων του συμβουλίου σύνδεσης, όπως προτείνονται από την υποεπιτροπή πνευματικής ιδιοκτησίας για τις γεωγραφικές ενδείξεις, εγκρίνονται από την Επιτροπή εξ ονόματος της Ευρωπαϊκής Ένωσης. Όταν δεν μπορεί να επιτευχθεί συμφωνία μεταξύ των ενδιαφερόμενων μερών ύστερα από ενστάσεις σχετικά με μια γεωγραφική ένδειξη, η Επιτροπή εγκρίνει θέση με βάση τη διαδικασία που ορίζεται στο άρθρο 15 παράγραφος 2 του κανονισμού (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1).
   Άρθρο 5
   1.   Ονομασία που προστατεύεται δυνάμει του παραρτήματος ΧVΙΙΙ της συμφωνίας («Προστατευόμενες γεωγραφικές ενδείξεις») μπορεί να χρησιμοποιείται από κάθε εμπορευόμενο που διαθέτει στο εμπόριο γεωργικά προϊόντα, τρόφιμα, οίνους, αρωματισμένους οίνους ή αλκοολούχα ποτά τα οποία συμμορφώνονται με τις αντίστοιχες προδιαγραφές.
   2.   Τα κράτη μέλη και τα θεσμικά όργανα της Ευρωπαϊκής Ένωσης εφαρμόζουν την προστασία που προβλέπεται στο άρθρο 246 της συμφωνίας, μεταξύ άλλων και κατόπιν αιτήματος ενδιαφερόμενου μέρους.
   Άρθρο 6
   Η εφαρμοστέα διάταξη για τους σκοπούς έγκρισης των αναγκαίων κανόνων εφαρμογής για την εφαρμογή των κανόνων που περιέχονται στο προσάρτημα 2Α του παραρτήματος ΙΙ (Σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας) και στο προσάρτημα 2 του παραρτήματος Ι (Κατάργηση δασμών) της συμφωνίας είναι το άρθρο 247α του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
   Άρθρο 7
   Η συμφωνία δεν ερμηνεύεται ότι παρέχει δικαιώματα ή επιβάλλει υποχρεώσεις που μπορεί να επικαλεστεί κάποιος άμεσα ενώπιον των δικαστηρίων της Ευρωπαϊκής Ένωσης ή των κρατών μελών.
   Άρθρο 8
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 25 Ιουνίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 93 της 31.3.2006, σ. 12.

      (2)  ΕΕ L 302 της 19.10.1992, σ. 1.


title: 2012/71/ΕΕ: Απόφαση του Συμβουλίου, της 23ης Ιανουαρίου 2012 , για τη θέση που θα λάβει η Ευρωπαϊκή Ένωση, στο πλαίσιο της ειδικής επιτροπής ΕΕ-Χιλής για την τελωνειακή συνεργασία και τους κανόνες καταγωγής, σχετικά με το παράρτημα III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά τον καθορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας

text:
               8.2.2012

               EL

               Επίσημη Εφημερίδα της Ευρωπαϊκής Ένωσης

               L 35/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιανουαρίου 2012
   για τη θέση που θα λάβει η Ευρωπαϊκή Ένωση, στο πλαίσιο της ειδικής επιτροπής ΕΕ-Χιλής για την τελωνειακή συνεργασία και τους κανόνες καταγωγής, σχετικά με το παράρτημα III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά τον καθορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
   (2012/71/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Οι προτιμησιακοί κανόνες καταγωγής είναι ουσιώδους σημασίας για την ορθή λειτουργία των συμφωνιών ελευθέρων συναλλαγών μεταξύ της Ευρωπαϊκής Ένωσης και των εμπορικών εταίρων της, συμπεριλαμβανομένης της Χιλής. Η συμφωνία σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Χιλής, αφετέρου, (1) («συμφωνία σύνδεσης»), υπεγράφη στις 18 Νοεμβρίου 2002.

               (2)

               Στο παράρτημα III της συμφωνίας σύνδεσης ορίζονται η έννοια «καταγόμενα προϊόντα» ή «προϊόντα καταγωγής» και οι μέθοδοι διοικητικής συνεργασίας. Το παράρτημα αυτό τέθηκε σε ισχύ την 1η Φεβρουαρίου 2003.

               (3)

               Επεξηγηματικές σημειώσεις του παραρτήματος III που παρέχουν στις τελωνειακές αρχές σαφείς κατευθυντήριες γραμμές όσον αφορά τη θέση σε εφαρμογή του εν λόγω παραρτήματος έχουν τεθεί σε ισχύ από την 1η Ιανουαρίου 2004.

               (4)

               Η συμφωνία σύνδεσης αποσκοπεί, μεταξύ άλλων, σύμφωνα με το άρθρο 58, στην κατάργηση των εκατέρωθεν εισαγωγικών δασμών σε προϊόντα που κατάγονται από ένα μέρος και εξάγονται σε άλλο, με παραπομπή στους κανόνες καταγωγής οι οποίοι θεσπίζονται στο παράρτημα III της εν λόγω συμφωνίας. Στο άρθρο 36 παράγραφος 2, το παράρτημα κάνει αναφορά στο «τελωνειακό έδαφος της Κοινότητας».

               (5)

               Η θέση που θα λάβει η Ευρωπαϊκή Ένωση, στο πλαίσιο της ειδικής επιτροπής ΕΕ-Χιλής για την τελωνειακή συνεργασία και τους κανόνες καταγωγής θα πρέπει να στηρίζεται στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ευρωπαϊκή Ένωση, στο πλαίσιο της ειδικής επιτροπής ΕΕ-Χιλής για την τελωνειακή συνεργασία και τους κανόνες καταγωγής σχετικά με το παράρτημα III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά τον καθορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας στηρίζεται στο σχέδιο απόφασης της εν λόγω ειδικής επιτροπής ΕΕ-Χιλής που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 23 Ιανουαρίου 2012.

            Για το Συμβούλιο

            Η Πρόεδρος

         M. GJERSKOV

      (1)  ΕΕ L 352 της 30.12.2002, σ. 3.

      ΑΠΟΦΑΣΗ αριθ. …/201_ ΤΗΣ ΕΙΔΙΚΗΣ ΕΠΙΤΡΟΠΗΣ ΕΕ-ΧΙΛΗΣ ΓΙΑ ΤΗΝ ΤΕΛΩΝΕΙΑΚΗ ΣΥΝΕΡΓΑΣΙΑ ΚΑΙ ΤΟΥΣ ΚΑΝΟΝΕΣ ΚΑΤΑΓΩΓΗΣ
      της
      σχετικά με το παράρτημα III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
      Η ΕΙΔΙΚΗ ΕΠΙΤΡΟΠΗ,
      Έχοντας υπόψη τη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου («συμφωνία σύνδεσης») (1) που υπεγράφη στις 18 Νοεμβρίου 2002, και ιδίως τον όρο «τελωνειακό έδαφος της Κοινότητας» στο άρθρο 36 παράγραφος 2 του παραρτήματος III της εν λόγω συμφωνίας το οποίο αφορά στον ορισμό της έννοιας «καταγόμενα προϊόντα» ή «προϊόντα καταγωγής» και στις μεθόδους διοικητικής συνεργασίας,
      Εκτιμώντας τα ακόλουθα:

                  (1)

                  Το παράρτημα III της συμφωνίας σύνδεσης διαλαμβάνει τους κανόνες καταγωγής για τα προϊόντα τα καταγόμενα από τα εδάφη των μερών της εν λόγω συμφωνίας.

                  (2)

                  Το παράρτημα III της συμφωνίας σύνδεσης αναφέρεται στον όρο «Κοινότητα».

                  (3)

                  Για τους σκοπούς του παραρτήματος III της συμφωνίας σύνδεσης, κρίνεται σκόπιμο να προσδιορισθούν οι όροι «Κοινότητα» και «τελωνειακό έδαφος της Κοινότητας» προκειμένου να διασφαλισθεί η ορθή εδαφική εφαρμογή του εν λόγω παραρτήματος υπό τη μορφή επεξηγηματικής σημείωσης του εν λόγω παραρτήματος.

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Για τους σκοπούς του άρθρου 36, παράγραφος 2, του παραρτήματος III της συμφωνίας σύνδεσης ο όρος «τελωνειακό έδαφος της Κοινότητας» αναφέρεται στο τελωνειακό έδαφος της Ευρωπαϊκής Κοινότητας (νυν της Ευρωπαϊκής Ένωσης) όπως αυτό ορίζεται στο άρθρο 3 παράγραφος 1 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2), με την επιφύλαξη οιασδήποτε μελλοντικής τροποποίησης ή κατάργησης υφιστάμενης νομοθεσίας.
      Η παρούσα επεξηγηματική σημείωση του παραρτήματος III ισχύει με την επιφύλαξη του Τίτλου VII του εν λόγω παραρτήματος για τη Θέουτα και τη Μελίλια.
      Άρθρο 2
      Για τους σκοπούς του παραρτήματος III της συμφωνίας σύνδεσης, ο όρος «Κοινότητα» αναφέρεται στο τελωνειακό έδαφος της Ευρωπαϊκής Κοινότητας (νυν Ευρωπαϊκής Ένωσης) όπως ορίζεται στο άρθρο 1 της παρούσας απόφασης.
      Άρθρο 3
      Η παρούσα απόφαση τίθεται σε ισχύ εξήντα ημέρες μετά την ημερομηνία κατά την οποία το τελευταίο μέρος θα έχει ανακοινώσει ότι πληρούνται οι εσωτερικές απαιτήσεις για την εφαρμογή της παρούσας απόφασης.

         (Τόπος και ημερομηνία),

               Για την ειδική επιτροπή

               Ο Πρόεδρος

         (1)  ΕΕ L 352 της 30.12.2002, σ. 3.

         (2)  ΕΕ L 302 της 19.10.1992, σ. 1.


Avis juridique important

|

31995D0208

95/208/ΕΚ: Απόφαση του Συμβουλίου της 6ης Ιουνίου 1995 για την τροποποίηση του πρωτοκόλλου περί του οργανισμού του Δικαστηρίου της Ευρωπαϊκής Κοινότητας

Επίσημη Εφημερίδα αριθ. L 131 της 15/06/1995 σ. 0033 - 0033

ΑΠΟΦΑΣΗ ΤΟΥ  ΣΥΜΒΟΥΛΙΟΥ της 6ης Ιουνίου 1995 για την τροποποίηση του πρωτοκόλλου περί του οργανισμού του  Δικαστηρίου της Ευρωπαϊκής Κοινότητας (95/208/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ  ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 168 Α παράγραφος 2, την αίτηση του Δικαστηρίου της 10ης Οκτωβρίου 1994, τη γνώμη της Επιτροπής της 12ης Απριλίου 1995, τη γνώμη του Ευρωπαϊκού Κοινοβουλίου της 7ης Απριλίου 1995, Εκτιμώντας ότι ενδείκνυται να τροποποιηθεί το άρθρο 46 του πρωτοκόλου περί του οργανισμού του  Δικαστηρίου της Ευρωπαϊκής Κοινότητας προκειμένου να καταστεί δυνατή η προσαρμογή του κανονισμού  διαδικασίας του Πρωτοδικείου ώστε να ληφθούν υπόψη, με ειδικούς κανόνες διαδικασίας, οι  ιδιαιτερότητες των διαφορών σχετικά με τα δικαιώματα πνευματικής ιδιοκτησίας, των οποίων  επιλαμβάνεται το Πρωτοδικείο, ΑΠΟΦΑΣΙΖΕΙ: Άρθρο 1 Το άρθρο 46 του πρωτοκόλλου περί του οργανισμού του Δικαστηρίου της  Ευρωπαϊκής Κοινότητας αντικαθίσταται από το ακόλουθο κείμενο: «Άρθρο 46 Η διαδικασία ενώπιον του Πρωτοδικείου διέπεται από τον τίτλο ΙΙΙ του παρόντος οργανισμού,  εξαιρουμένου του άρθρου 20. Η ενώπιον του Πρωτοδικείου διαδικασία διευκρινίζεται και συμπληρώνεται, εφόσον παρίσταται ανάγκη,  από τον κανονισμό διαδικασίας που θεσπίζεται σύμφωνα με το άρθρο 168 Α παράγραφος 4 της συνθήκης. Ο  κανονισμός διαδικασίας μπορεί να προβλέπει παρεκκλίσεις από το άρθρο 37 τέταρτο εδάφιο και από το  άρθρο 38 του παρόντος οργανισμού προκειμένου να ληφθούν υπόψη οι ιδιαιτερότητες των διαφορών που  εμπίπτουν στον τομέα της πνευματικής ιδιοκτησίας. Κατά παρέκκλιση από το άρθρο 18 τέταρτο εδάφιο του παρόντος οργανισμού, ο γενικός εισαγγελέας  μπορεί να αναπτύσσει τις αιτιολογημένες προτάσεις του εγγράφως.» Άρθρο 2 Η παρούσα απόφαση αρχίζει να ισχύει στις 6 Ιουνίου 1995. Λουξεμβούργο, 6 Ιουνίου 1995. Για το Συμβούλιο Ο Πρόεδρος M. BARNIER


title: Απόφαση (ΕΕ) 2015/1352 της Επιτροπής, της 30ής Ιουλίου 2015, σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από νομικές πράξεις που αφορούν την τομεακή γεωργική νομοθεσία [κοινοποιηθείσα υπό τον αριθμό C(2015) 5124]

text:
               5.8.2015

               EL

               Επίσημη Εφημερίδα της Ευρωπαϊκής Ένωσης

               L 208/33

         ΑΠΌΦΑΣΗ (ΕΕ) 2015/1352 ΤΗΣ ΕΠΙΤΡΟΠΉΣ
   της 30ής Ιουλίου 2015
   σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από νομικές πράξεις που αφορούν την τομεακή γεωργική νομοθεσία

         [κοινοποιηθείσα υπό τον αριθμό C(2015) 5124]

   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 108,
   Εκτιμώντας τα ακόλουθα:

               (1)

               Με το άρθρο 108 του κανονισμού (ΕΕ) αριθ. 1306/2013 καλούνται τα κράτη μέλη που δεν έχουν υιοθετήσει το ευρώ και τα οποία αποφασίζουν να καταβάλλουν τις δαπάνες που απορρέουν από την τομεακή γεωργική νομοθεσία σε ευρώ αντί του εκάστοτε εθνικού νομίσματος, να λάβουν τα ενδεδειγμένα μέτρα μέσω των οποίων εξασφαλίζεται ότι η χρήση του ευρώ δεν προσδίδει συστηματικό πλεονέκτημα έναντι της χρήσης του εθνικού νομίσματος.

               (2)

               Με την προγενέστερη απόφαση 2005/443/ΕΚ της Επιτροπής (2) εγκρίθηκαν τα μέτρα αυτού του είδους τα οποία κοινοποίησε το Ηνωμένο Βασίλειο.

               (3)

               Στις 13 Απριλίου 2015 το Ηνωμένο Βασίλειο γνωστοποίησε στην Επιτροπή την πρόθεσή του να καταβάλει τις σχετικές με τα ειδικά καθεστώτα δαπάνες σε ευρώ και όχι σε λίρες στερλίνες και περιέγραψε τα μέτρα που πρόκειται να εφαρμοστούν κατ' επιταγήν του άρθρου 108 του κανονισμού (ΕΕ) αριθ. 1306/2013, ούτως ώστε να εξασφαλίσει ότι δεν τίθεται θέμα ανάδειξης τυχόν συστηματικού πλεονεκτήματος ως εκ της χρήσεως του ευρώ αντί της λίρας στερλίνας.

               (4)

               Τα σχεδιαζόμενα από το Ηνωμένο Βασίλειο μέτρα συνοψίζονται ως εξής:

                           —

                           τα προβλεπόμενα στην ενωσιακή νομοθεσία ποσά μπορούν να καταβάλλονται στις επιχειρήσεις σε ευρώ,

                           —

                           οι επιχειρήσεις αναλαμβάνουν στο ακέραιο τον λόγω συναλλαγματικής ισοτιμίας κίνδυνο που πηγάζει από την επακόλουθη μετατροπή σε λίρες στερλίνες,

                           —

                           οι επιχειρήσεις υποχρεούνται να αναλάβουν ετήσια, κατ' ελάχιστον, δέσμευση

                           —

                           σε ό,τι αφορά το καθεστώς βασικής ενίσχυσης και τις άλλες άμεσες ενισχύσεις, όπως ορίζεται στον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3), οι επιχειρήσεις επιλέγουν την πληρωμή σε ευρώ κατά την υποβολή της αίτησης, όπως ορίζεται στο άρθρο 13 παράγραφος 1 του εκτελεστικού κανονισμού (ΕΕ) αριθ. 809/2014 της Επιτροπής (4),

                           —

                           όσον αφορά μέτρα για την αγορά βάσει του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (5) και του κανονισμού (ΕΕ) αριθ. 1370/2013 (6) του Συμβουλίου, η σε ευρώ πληρωμή των επιχειρήσεων πρέπει να έχει επιλεγεί από αυτούς τουλάχιστον προ τριών μηνών· επιβάλλεται επίσης τρίμηνης διάρκειας προειδοποίηση για την τυχόν άρση της δέσμευσης· τότε οι τυχόν νέες πληρωμές σε ευρώ είναι δυνατές μόνο μετά από ετήσιας διάρκειας περίοδο αναμονής.

               (5)

               Τα ανωτέρω μέτρα είναι σύμφωνα με τον στόχο που έχει καθοριστεί με τον κανονισμό (ΕΕ) αριθ. 1306/2013, δηλαδή να αποφευχθεί συστηματικό πλεονέκτημα που θα απέρρεε από τη χρησιμοποίηση του ευρώ σε σύγκριση με τη χρησιμοποίηση του εθνικού νομίσματος. Συνεπώς, πρέπει να εγκριθούν.

               (6)

               Ως εκ τούτου, επιβάλλεται η κατάργηση της απόφασης 2005/443/ΕΚ και η αντικατάστασή της από την παρούσα απόφαση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα μέτρα που κοινοποιήθηκαν από το Ηνωμένο Βασίλειο στις 13 Απριλίου 2015 για την πληρωμή σε ευρώ των δαπανών που απορρέουν από την τομεακή γεωργική νομοθεσία που παρατίθεται στο παράρτημα και, κατά περίπτωση, οποιαδήποτε κατ' εξουσιοδότηση ή εκτελεστική πράξη εκδίδεται βάσει των πράξεων αυτών, εγκρίνονται.
   Άρθρο 2
   Η απόφαση 2005/443/ΕΚ καταργείται.
   Άρθρο 3
   Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

      Βρυξέλλες, 30 Ιουλίου 2015.

            Για την Επιτροπή

         Phil HOGAN

            Μέλος της Επιτροπής

      (1)  ΕΕ L 347 της 20.12.2013, σ. 549.

      (2)  Απόφαση 2005/443/ΕΚ της Επιτροπής, της 14ης Ιουνίου 2005, σχετικά με την πληρωμή σε ευρώ από το Ηνωμένο Βασίλειο ορισμένων δαπανών που απορρέουν από νομικές πράξεις που αφορούν την κοινή γεωργική πολιτική (ΕΕ L 153 της 16.6.2005, σ. 33).

      (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).

      (4)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).

      (5)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).

      (6)  Κανονισμός (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (ΕΕ L 346 της 20.12.2013, σ. 12).

      ΠΑΡΑΡΤΗΜΑ

         ΜΕΤΡΉΣΕΙΣ ΕΚΦΡΑΖΌΜΕΝΕΣ ΚΑΙ ΠΛΗΡΩΤΈΕΣ ΣΕ ΕΥΡΏ

                  Σύστημα

                  Κανονισμός

                  Άμεσες ενισχύσεις

                  Κανονισμός (ΕΕ) αριθ. 1307/2013

                  Αγορές βοείου κρέατος

                  Κανονισμός (ΕΕ) αριθ. 1308/2013
                  Κανονισμός (ΕΕ) αριθ. 1370/2013

                  Αγορά σιτηρών

                  Αγορά βουτύρου

                  Αγορά αποκορυφωμένου γάλακτος σε σκόνη

                  Ενίσχυση όσον αφορά την ιδιωτική αποθεματοποίηση βοείου κρέατος

                  Ενίσχυση όσον αφορά την ιδιωτική αποθεματοποίηση βουτύρου

                  Ενίσχυση όσον αφορά την ιδιωτική αποθεματοποίηση τυριού

                  Ενίσχυση όσον αφορά την ιδιωτική αποθεματοποίηση ακατέργαστης ίνας λίνου

                  Ενίσχυση όσον αφορά την ιδιωτική αποθεματοποίηση ακατέργαστης ίνας λίνου

                  Ενίσχυση στην ιδιωτική αποθεματοποίηση χοιρείου κρέατος

                  Ενίσχυση στην ιδιωτική αποθεματοποίηση προβείου και αιγείου κρέατος

                  Ενίσχυση στην ιδιωτική αποθεματοποίηση αποκορυφωμένου γάλακτος σε σκόνη

                  Ενίσχυση στην ιδιωτική αποθεματοποίηση λευκής ζάχαρης

                  Ενίσχυση για τη διάθεση γάλακτος και γαλακτοκομικών προϊόντων στα παιδιά

                  Επιστροφές κατά την εξαγωγή

                  Επιστροφές κατά την εξαγωγή μεταποιημένων γεωργικών προϊόντων και εμπορευμάτων που δεν υπάγονται στο παράρτημα I της ΣΛΕΕ

                  Κανονισμός (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου (1)

                  Κανονισμός (ΕΕ) αριθ. 1370/2013

         (1)  ΕΕ L 150 της 20.5.2014, σ. 1.


title: 2008/836/: Απόφαση των αντιπροσώπων των κυβερνήσεων των κρατών μελών, της 29ης Οκτωβρίου 2008 , σχετικά με τη μεταχείριση των εγγράφων που αφορούν αποστολές για τη μη στρατιωτική διαχείριση κρίσεων και στρατιωτικές επιχειρήσεις της ΕΕ

text:
               8.11.2008

               EL

               Επίσημη Εφημερίδα της Ευρωπαϊκής Ένωσης

               L 299/34

      ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ

   της 29ης Οκτωβρίου 2008
   σχετικά με τη μεταχείριση των εγγράφων που αφορούν αποστολές για τη μη στρατιωτική διαχείριση κρίσεων και στρατιωτικές επιχειρήσεις της ΕΕ
   (2008/836)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Εκτιμώντας τα ακόλουθα:

               (1)

               Τα έγγραφα που αφορούν τις επιχειρήσεις στρατιωτικής και μη στρατιωτικής διαχείρισης κρίσεων της Ευρωπαϊκής Ένωσης, στο μέτρο που δεν βρίσκονται στην κατοχή κάποιου από τα θεσμικά όργανα, δεν εμπίπτουν στο πεδίο εφαρμογής του κοινοτικού δικαίου που διέπει τα ιστορικά αρχεία και την πρόσβαση του κοινού στα έγγραφα.

               (2)

               Επειδή τα έγγραφα αυτά αφορούν τομείς δραστηριότητας της Ευρωπαϊκής Ένωσης, αρμόζει να αρχειοθετούνται από τη Γενική Γραμματεία του Συμβουλίου (ΓΓΣ). Στο εξής, τα έγγραφα αυτά θα πρέπει να θεωρούνται έγγραφα που βρίσκονται στην κατοχή του Συμβουλίου και να εμπίπτουν στο πεδίο εφαρμογής του κανονισμού (ΕΚ) αριθ. 1049/2001 (1), για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής και του κανονισμού (ΕΟΚ, Ευρατόμ) αριθ. 354/83 του Συμβουλίου, της 1ης Φεβρουαρίου 1983, για το άνοιγμα στο κοινό των ιστορικών αρχείων της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας (2),

         ΑΠΟΦΑΣΙΖΟΥΝ:
   Άρθρο 1
   1.   Για τους σκοπούς της εφαρμογής του κανονισμού (ΕΚ) αριθ. 1049/2001 και του κανονισμού (ΕΟΚ, Ευρατόμ) αριθ. 354/83, τα έγγραφα των περατωμένων, των εν εξελίξει και των μελλοντικών αποστολών μη στρατιωτικής διαχείρισης κρίσεων και στρατιωτικών επιχειρήσεων που διεξάγονται υπό την αιγίδα του Συμβουλίου αρχειοθετούνται, αφού περατωθεί η αποστολή ή η επιχείρηση, από τη ΓΓΣ και θεωρούνται στο εξής έγγραφα που βρίσκονται στην κατοχή του Συμβουλίου.
   2.   Στα έγγραφα για τα οποία γίνεται λόγος στην παράγραφο 1 δεν περιλαμβάνονται εκείνα που αφορούν θέματα προσωπικού, επαφές με τρίτους και σχετική τεκμηρίωση, ούτε και τα εφήμερου ενδιαφέροντος έγγραφα.
   3.   Η ΓΓΣ μεριμνά ώστε τα έγγραφα στα οποία έχει δοθεί διαβάθμιση ασφαλείας από κράτη μέλη ή άλλες αρχές να προστατεύονται σύμφωνα με τους κανονισμούς ασφαλείας του Συμβουλίου που υιοθετήθηκαν με την απόφαση 2001/264/ΕΚ του Συμβουλίου (3).
   4.   Τα κράτη μέλη βοηθούν τη ΓΓΣ στην απόκτηση αντιγράφων των εγγράφων για τα οποία γίνεται λόγος στην παράγραφο 1.
   5.   Τα έγγραφα για τα οποία γίνεται λόγος στην παράγραφο 1 φυλάγονται σε ένα συγκεκριμένο σημείο των αρχείων. Στο προσωπικό που χειρίζεται τα έγγραφα αυτά δίδεται κατάρτιση σχετικά με τα έγγραφα ευρωπαϊκής πολιτικής ασφάλειας και άμυνας και με το χειρισμό διαβαθμισμένων πληροφοριών στο πλαίσιο αυτό.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 29 Οκτωβρίου 2008.

            Ο Πρόεδρος

         P. SELLAL

      (1)  ΕΕ L 145 της 31.5.2001, σ. 43.

      (2)  ΕΕ L 43 της 15.2.1983, σ. 1.

      (3)  ΕΕ L 101 της 11.4.2001, σ. 1.


title: Απόφαση (EE) 2015/146 του Συμβουλίου, της 26ης Ιανουαρίου 2015 , για την υπογραφή, εξ ονόματος της Ευρωπαϊκής Ένωσης, συμφωνίας μεταξύ της Ευρωπαϊκής Ένωσης και των κρατών μελών της αφενός και της Ισλανδίας αφετέρου σχετικά με τη συμμετοχή της Ισλανδίας στην από κοινού ανταπόκριση στις υποχρεώσεις που έχει αναλάβει η Ευρωπαϊκή Ένωση, τα κράτη μέλη της και η Ισλανδία για τη δεύτερη περίοδο δέσμευσης του Πρωτοκόλλου του Κιότο στη σύμβαση-πλαίσιο των Ηνωμένων Εθνών για τις κλιματικές μεταβολές

text:
               31.1.2015

               EL

               Επίσημη Εφημερίδα της Ευρωπαϊκής Ένωσης

               L 26/1

         ΑΠΌΦΑΣΗ (EE) 2015/146 ΤΟΥ ΣΥΜΒΟΥΛΊΟΥ
   της 26ης Ιανουαρίου 2015
   για την υπογραφή, εξ ονόματος της Ευρωπαϊκής Ένωσης, συμφωνίας μεταξύ της Ευρωπαϊκής Ένωσης και των κρατών μελών της αφενός και της Ισλανδίας αφετέρου σχετικά με τη συμμετοχή της Ισλανδίας στην από κοινού ανταπόκριση στις υποχρεώσεις που έχει αναλάβει η Ευρωπαϊκή Ένωση, τα κράτη μέλη της και η Ισλανδία για τη δεύτερη περίοδο δέσμευσης του Πρωτοκόλλου του Κιότο στη σύμβαση-πλαίσιο των Ηνωμένων Εθνών για τις κλιματικές μεταβολές
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Πρωτόκολλο του Κιότο στη σύμβαση-πλαίσιο των Ηνωμένων Εθνών για τις κλιματικές μεταβολές («το Πρωτόκολλο του Κιότο»), τέθηκε σε ισχύ στις 16 Φεβρουαρίου 2005 και περιέχει νομικώς δεσμευτικές υποχρεώσεις για μείωση των εκπομπών για την πρώτη του περίοδο δέσμευσης, από το 2008 έως το 2012, για τα συμβαλλόμενα μέρη που απαριθμούνται στο παράρτημα Β του Πρωτοκόλλου του Κιότο. Η Ένωση επικύρωσε το Πρωτόκολλο με την απόφαση 2002/358/ΕΚ του Συμβουλίου (1). Η Ένωση και τα κράτη μέλη της επικύρωσαν το Πρωτόκολλο του Κιότο και συμφώνησαν να ανταποκριθούν από κοινού στις υποχρεώσεις που έχουν αναληφθεί για την πρώτη περίοδο δέσμευσης. Η Ισλανδία κύρωσε το Πρωτόκολλο του Κιότο στις 23 Μαΐου 2002.

               (2)

               Το Συμβούλιο, κατά τη συνεδρίασή του στις 15 Δεκεμβρίου 2009, εξέφρασε την ικανοποίησή του για την αίτηση από την Ισλανδία να ανταποκριθεί τις υποχρεώσεις της στο πλαίσιο της δεύτερης περιόδου δέσμευσης από κοινού με την Ευρωπαϊκή Ένωση και τα κράτη μέλη της και κάλεσε την Επιτροπή να υποβάλει σύσταση για την έναρξη των απαιτούμενων διαπραγματεύσεων για τη σύναψη συμφωνίας με την Ισλανδία που συνάδει με τις αρχές και τα κριτήρια που προβλέπονται για τη δέσμη μέτρων της Ένωσης για το κλίμα και την ενέργεια.

               (3)

               Στη διάσκεψη της Ντόχα για το κλίμα τον Δεκέμβριο του 2012, όλα τα συμβαλλόμενα μέρη του Πρωτοκόλλου του Κιότο ενέκριναν την τροποποίηση της Ντόχα, η οποία καθιερώνει μία δεύτερη περίοδο δέσμευσης του Πρωτοκόλλου του Κιότο, από την 1η Ιανουαρίου 2013 έως τις 31 Δεκεμβρίου 2020. Η τροποποίηση της Ντόχα τροποποιεί το παράρτημα Β του Πρωτοκόλλου του Κιότο, θεσπίζοντας περαιτέρω νομικά δεσμευτικές υποχρεώσεις μετριασμού για τα συμβαλλόμενα μέρη που απαριθμούνται στο εν λόγω παράρτημα, για τη δεύτερη περίοδο δέσμευσης, και τροποποιώντας και θεσπίζοντας περαιτέρω διατάξεις για την εφαρμογή των υποχρεώσεων των συμβαλλόμενων μερών κατά τη διάρκεια της δεύτερης περιόδου δέσμευσης.

               (4)

               Οι στόχοι για την Ένωση, τα κράτη μέλη της και την Ισλανδία έχουν εγγραφεί στην τροποποίηση της Ντόχα με μια υποσημείωση στην οποία βεβαιώνεται ότι οι εν λόγω στόχοι βασίζονται στην παραδοχή ότι θα υπάρξει από κοινού ανταπόκριση στις υποχρεώσεις, σύμφωνα με το άρθρο 4 του Πρωτοκόλλου του Κιότο. Η Ένωση, τα κράτη μέλη της και η Ισλανδία, εξέδωσαν επίσης κοινή δήλωση κατά την έγκριση της τροποποίησης της Ντόχα στις 8 Δεκεμβρίου 2012, στην οποία εκφράζουν την πρόθεσή τους να ανταποκρίνονται από κοινού στις υποχρεώσεις που έχουν αναλάβει για τη δεύτερη περίοδο δέσμευσης. Η δήλωση εγκρίθηκε κατά την ειδική συνεδρίαση των Υπουργών της ΕΕ στη Ντόχα και υιοθετήθηκε από το Συμβούλιο στις 17 Δεκεμβρίου 2012.

               (5)

               Στην ίδια δήλωση, η Ένωση, τα κράτη μέλη της και η Ισλανδία αναφέρουν επίσης, σύμφωνα με το άρθρο 4 παράγραφος 1 του Πρωτοκόλλου του Κιότο, το οποίο επιτρέπει στα συμβαλλόμενα μέρη να ανταποκρίνονται τις υποχρεώσεις τους από κοινού δυνάμει του άρθρου 3 του Πρωτοκόλλου του Κιότο, ότι το άρθρο 3 παράγραφος 7β του Πρωτοκόλλου του Κιότο θα εφαρμοστεί στην ποσότητα που καταλογίζεται από κοινού σύμφωνα με τις διατάξεις της συμφωνίας για την από κοινού ανταπόκριση στις υποχρεώσεις από την Ευρωπαϊκή Ένωση, τα κράτη μέλη της, την Κροατία και την Ισλανδία και δεν θα εφαρμοστεί ξεχωριστά στα κράτη μέλη, την Κροατία ή την Ισλανδία.

               (6)

               Το άρθρο 4 παράγραφος 1 του Πρωτοκόλλου του Κιότο προβλέπει ότι τα συμβαλλόμενα μέρη συμφωνούν να ανταποκρίνονται από κοινού στις υποχρεώσεις που έχουν αναλάβει βάσει του άρθρου 3 του Πρωτοκόλλου του Κιότο για να καθορίσουν το αντίστοιχο επίπεδο εκπομπών που έχει καταλογιστεί σε καθένα από τα συμβαλλόμενα μέρη της συμφωνίας. Το άρθρο 4 παράγραφος 2 του Πρωτοκόλλου του Κιότο απαιτεί από τα συμβαλλόμενα μέρη μιας συμφωνίας από κοινού ανταπόκρισης να κοινοποιήσουν στη Γραμματεία του Πρωτοκόλλου του Κιότο τους όρους της εν λόγω συμφωνίας κατά την ημερομηνία κατάθεσης των εγγράφων κύρωσης ή έγκρισης.

               (7)

               Στις 17 Δεκεμβρίου 2013 το Συμβούλιο εξουσιοδότησε την Επιτροπή να αρχίσει διαπραγματεύσεις για μια συμφωνία από κοινού ανταπόκρισης μεταξύ της Ένωσης, των κρατών μελών της και της Ισλανδίας.

               (8)

               Η Επιτροπή έχει διαπραγματευθεί, εξ ονόματος της Ένωσης, συμφωνία μεταξύ της Ευρωπαϊκής Ένωσης και των κρατών μελών της αφενός και της Ισλανδίας αφετέρου σχετικά με τη συμμετοχή της Ισλανδίας στην από κοινού ανταπόκριση στις υποχρεώσεις που έχει αναλάβει η Ευρωπαϊκή Ένωση, τα κράτη μέλη της και η Ισλανδία για τη δεύτερη περίοδο δέσμευσης του Πρωτοκόλλου του Κιότο στη σύμβαση-πλαίσιο των Ηνωμένων Εθνών για τις κλιματικές μεταβολές («η συμφωνία»).

               (9)

               Για να διασφαλιστεί ότι οι υποχρεώσεις της Ισλανδίας στην από κοινού ανταπόκριση στις υποχρεώσεις καθορίζονται και εφαρμόζονται χωρίς διακρίσεις, με ίση μεταχείριση της Ισλανδίας και των κρατών μελών, το επίπεδο των εκπομπών για την Ισλανδία καθορίστηκε κατά τρόπο ώστε να είναι συνεπές τόσο με την ποσοτικοποιημένη δέσμευση για μείωση των εκπομπών που έχει εγγραφεί στην τρίτη στήλη του παραρτήματος Β του Πρωτοκόλλου του Κιότο,όπως τροποποιήθηκε από την τροποποίηση της Ντόχα, όσο και με τη νομοθεσία της ΕΕ, συμπεριλαμβανομένης της δέσμης μέτρων του 2009 για το κλίμα και την ενέργεια, καθώς και των αρχών και των κριτηρίων στα οποία βασίζονται οι στόχοι της εν λόγω νομοθεσίας.

               (10)

               Η συμφωνία θα πρέπει να υπογραφεί εξ ονόματος της Ένωσης, με την επιφύλαξη της σύναψής της σε μεταγενέστερη ημερομηνία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Δίνεται εξουσιοδότηση για την υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και των κρατών μελών της αφενός και της Ισλανδίας αφετέρου σχετικά με τη συμμετοχή της Ισλανδίας στην από κοινού ανταπόκριση στις υποχρεώσεις που έχει αναλάβει η Ευρωπαϊκή Ένωση, τα κράτη μέλη της και η Ισλανδία για τη δεύτερη περίοδο δέσμευσης του Πρωτοκόλλου του Κιότο στη σύμβαση-πλαίσιο των Ηνωμένων Εθνών για τις κλιματικές μεταβολές, με την επιφύλαξη της σύναψης της προαναφερόμενης συμφωνίας (2).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το(τα) πρόσωπο(-α) που είναι αρμόδιο(-α) για την υπογραφή της συμφωνίας εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την επομένη της ημέρας δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 26 Ιανουαρίου 2015.

            Για το Συμβούλιο

            Ο Πρόεδρος

         J. DŪKLAVS

      (1)  Απόφαση 2002/358/ΕΚ του Συμβουλίου, της 25ης Απριλίου 2002, για την έγκριση, εξ ονόματος της Ευρωπαϊκής Κοινότητας, του Πρωτοκόλλου του Κιότο στη σύμβαση-Πλαίσιο των Ηνωμένων Εθνών για τις κλιματικές μεταβολές και την από κοινού τήρηση των σχετικών δεσμεύσεων (ΕΕ L 130 της 15.5.2002, σ. 1).

      (2)  Το κείμενο της συμφωνίας θα δημοσιευθεί μαζί με την απόφαση για τη σύναψή της.


title: Απόφαση 2011/752/ΚΕΠΠΑ του Συμβουλίου, της 24ης Νοεμβρίου 2011 , για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ

text:
               25.11.2011

               EL

               Επίσημη Εφημερίδα της Ευρωπαϊκής Ένωσης

               L 310/10

         ΑΠΌΦΑΣΗ 2011/752/ΚΕΠΠΑ ΤΟΥ ΣΥΜΒΟΥΛΊΟΥ
   της 24ης Νοεμβρίου 2011
   για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (1), EULEX ΚΟΣΣΥΦΟΠΕΔΙΟ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 28, 42 παράγραφος 4 και 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 4 Φεβρουαρίου 2008 το Συμβούλιο υιοθέτησε την κοινή δράση 2008/124/ΚΕΠΠΑ (2).

               (2)

               Στις 9 Ιουνίου 2009 το Συμβούλιο υιοθέτησε την κοινή δράση 2009/445/ΚΕΠΠΑ (3), η οποία τροποποίησε την κοινή δράση 2008/124/ΚΕΠΠΑ, αυξάνοντας το ποσό δημοσιονομικής αναφοράς για να καλυφθούν οι δαπάνες της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο («EULEX ΚΟΣΣΥΦΟΠΕΔΙΟ») μέχρι τη λήξη ισχύος της κοινής δράσης 2008/124/ΚΕΠΠΑ.

               (3)

               Στις 8 Ιουνίου 2010 το Συμβούλιο εξέδωσε την απόφαση 2010/322/ΚΕΠΠΑ (4), η οποία τροποποίησε την κοινή δράση 2008/124/ΚΕΠΠΑ και την παρέτεινε για διετή περίοδο, μέχρι τις 14 Ιουνίου 2012.

               (4)

               Το τρέχον ποσό δημοσιονομικής αναφοράς καλύπτει την περίοδο μέχρι τις 14 Δεκεμβρίου 2011. Η κοινή δράση 2008/124/ΚΕΠΠΑ θα πρέπει να τροποποιηθεί ώστε να προβλέπει νέο ποσό δημοσιονομικής αναφοράς για την περίοδο από 15 Δεκεμβρίου 2011 μέχρι 14 Ιουνίου 2012.

               (5)

               Η EULEX ΚΟΣΣΥΦΟΠΕΔΙΟ θα διεξάγεται στο πλαίσιο κατάστασης που ενδέχεται να επιδεινωθεί και η οποία θα μπορούσε να αποτελέσει τροχοπέδη στην εκπλήρωση των στόχων της κοινής εξωτερικής πολιτικής και πολιτικής ασφαλείας, όπως εκτίθενται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 16 παράγραφος 1 της κοινής δράσης 2008/124/ΚΕΠΠΑ αντικαθίσταται από το ακόλουθο κείμενο:

      «1.   Το ποσό δημοσιονομικής αναφοράς που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ μέχρι τις 14 Οκτωβρίου 2010 ανέρχεται σε 265 000 000 ευρώ.
      Το ποσό δημοσιονομικής αναφοράς που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ από τις 15 Οκτωβρίου 2010 μέχρι τις 14 Δεκεμβρίου 2011 ανέρχεται σε 165 000 000 ευρώ.
      Το ποσό δημοσιονομικής αναφοράς που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ από τις 15 Δεκεμβρίου 2011 μέχρι τις 14 Ιουνίου 2012 ανέρχεται σε 72 800 000 ευρώ.».

   Άρθρο 2
   Η παρούσα απόφαση αρχίζει να ισχύει από την ημερομηνία έκδοσής της.

      Βρυξέλλες, 24 Νοεμβρίου 2011.

            Για το Συμβούλιο

            Ο Πρόεδρος

         W. PAWLAK

      (1)  Δυνάμει της απόφασης 1244 (1999) του Συμβουλίου Ασφαλείας των Ηνωμένων Εθνών.

      (2)  ΕΕ L 42 της 16.2.2008, σ. 92.

      (3)  ΕΕ L 148 της 11.6.2009, σ. 33.

      (4)  ΕΕ L 145 της 11.6.2010, σ. 13.


Avis juridique important

|

31993D0550

93/550/ΕΟΚ: Απόφαση του Συμβουλίου της 20ής Οκτωβρίου 1993 σχετικά με τη σύναψη της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση

Επίσημη Εφημερίδα αριθ. L 267 της 28/10/1993 σ. 0020 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Οκτωβρίου 1993 σχετικά με τη σύναψη της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση(93/550/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 P,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, στα δύο πρώτα προγράμματα δράσης των Ευρωπαϊκών Κοινοτήτων για το Περιβάλλον (4), επισημάνθηκε η σημασία που έχει για την Κοινότητα η καταπολέμηση της ρύπανσης των θαλασσών εν γένει και, μεταξύ άλλων, προβλέπονται κοινοτικά μέτρα για την  αντιμετώπιση της ρύπανσης που προκαλούν οι μεταφορές και η ναυσιπλοΐα- ότι στα προγράμματα αυτά ορίζεται η προστασία των θαλασσίων υδάτων ως ζήτημα προτεραιότητας με στόχο τη διατήρηση ζωτικών οικολογικών ισορροπιών- ότι, στο τρίτο πρόγραμμα δράσης των Ευρωπαϊκών Κοινοτήτων για το Περιβάλλον (5), επισημάνθηκε ότι σε περίπτωση ατυχήματος οι αρχές των ενδιαφερομένων κρατών μελών πρέπει να μπορούν να επεμβαίνουν γρήγορα, με συντονισμένο τρόπο και με επαρκή μέσα- ότι, στο πλαίσιο του τετάρτου προγράμματος δράσης των Ευρωπαϊκών Κοινοτήτων σε θέματα περιβάλλοντος (6), επιβεβαιώθηκε ότι εξακολουθεί να αποτελεί θέμα προτεραιότητας ο έλεγχος της ρύπανσης από πετρελαιοκηλίδες και μάλιστα ότι αυξάνεται η προτεραιότητα  που δίδεται στη θαλάσσια ρύπανση- ότι στο πρόγραμμα αναγνωρίζεται πως ιδιαίτερη προσοχή πρέπει να δοθεί σε άλλες επικίνδυνες ουσίες που μεταφέρονται διά θαλάσσης, εξίσου όπως στο πετρέλαιο- ότι το πέμπτο πρόγραμμα δράσης των Ευρωπαϊκών Κοινοτήτων για το Περιβάλλον (7), αφενός, αναφέρει την ανάγκη βελτίωσης της γενικής προετοιμασίας σε περίπτωση φυσικής και τεχνολογικής καταστροφής, και, αφετέρου, τονίζει την ανάγκη βελτίωσης των μέσων  παρέμβασης δεδομένης της αύξησης των κινδύνων, ιδίως στις μεταφορές επικίνδυνων ουσιών, πράγμα το οποίο στην πράξη σημαίνει βελτίωση και περαιτέρω τελειοποίηση τνω διαδικασιών αμοιβαίας βοήθειας- ότι η Επιτροπή συμμετείχε, εξ ονόματος της Κοινότητας, στις διαπραγματεύσεις για την εκπόνηση διεθνούς συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση από ατυχήματα- ότι, κατόπιν των διαπραγματεύσεων αυτών, η συμφωνία συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση εγκρίθηκε στη Λισσαβώνα στις 17 Οκτωβρίου 1990 και υπογράφηκε εξ ονόματος της Κοινότητας- ότι η εν λόγω συμφωνία καλύπτει το κενό που υπήρχε, για τον Βορειοανατολικό Ατλαντικό, όσον αφορά τα διεθνή μέτρα για τη θαλάσσια ρύπανση από ατυχήματα- ότι η Βαλτική Θάλασσα, η Βόρεια Θάλασσα και η Μεσόγειος προστατεύονται ήδη από πολυμερείς συμφωνίες  συνεργασίας σε περίπτωση ρύπανσης της θάλασσας από ατυχήματα- ότι η Κοινότητα είναι επιθυμητό να εγκρίνει τη συμφωνία αυτή προκειμένου να συμβάλλει, παράλληλα με τα κράτη μέλη, στην επίτευξη των στόχων της, λαμβάνοντας, ιδίως, υπόψη την απόφαση 86/85/ΕΟΚ του Συμβουλίου της 6ης Μαρτίου 1986 για τη θέσπιση  κοινοτικού συστήματος πληροφόρησης για τον έλεγχο και τη μείωση της ρύπανσης που προκαλείται από την απόρριψη υδρογονανθράκων και άλλων επικίνδυνων ουσιών στη θάλασσα ή στα κύρια εσωτερικά ύδατα (8),  ΑΠΟΦΑΣΙΖΕΙ:   Άρθρο 1  Η συμφωνία συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση, που θεσπίστηκε στη Λισσαβώνα, στις 17 Οκτωβρίου 1990, εγκρίνεται εξ ονόματος της Ευρωπαϊκής Οικονομικής Κοινότητας.  Το κείμενο της συμφωνίας επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου καταθέτει εξ ονόματος της Ευρωπαϊκής Οικονομικής Κοινότητας την πράξη εγκρίσεως στην κυβέρνηση της Πορτογαλίας, σύμφωνα με το άρθρο 24 παράγραφος 2 της συμφωνίας.  Λουξεμβούργο, 20 Οκτωβρίου 1993.  Για το Συμβούλιο Ο Πρόεδρος A. BOURGEOIS  (1) ΕΕ αριθ. C 56 της 26. 2. 1993, σ. 13.  (2) ΕΕ αριθ. C 176 της 28. 6. 1993, σ. 211.  (3) ΕΕ αριθ. C 201 της 26. 7. 1993, σ. 48.  (4) ΕΕ αριθ. C 112 της 20. 12 1973, σ. 1 και ΕΕ αριθ. C 139 της 13. 6. 1977, σ. 1.  (5) ΕΕ αριθ. C 46 της 17. 2. 1983, σ. 9.  (6) ΕΕ αριθ. C 328 της 7. 12. 1987, σ. 23.  (7) ΕΕ αριθ. C 138 της 17. 5. 1993, σ. 33.  (8) ΕΕ αριθ. L 77 της 22. 3. 1986, σ. 33. Απόφαση όπως τροποποιήθηκε από την απόφαση 88/346/ΕΟΚ (ΕΕ αριθ. L 158 της 25. 6. 1988, σ. 32).


title: Απόφαση (ΚΕΠΠΑ) 2015/487 του Συμβουλίου, της 20ής Μαρτίου 2015 , για την τροποποίηση της απόφασης 2011/173/ΚΕΠΠΑ για περιοριστικά μέτρα λόγω της κατάστασης στη Βοσνία-Ερζεγοβίνη

text:
               21.3.2015

               EL

               Επίσημη Εφημερίδα της Ευρωπαϊκής Ένωσης

               L 77/17

         ΑΠΌΦΑΣΗ (ΚΕΠΠΑ) 2015/487 ΤΟΥ ΣΥΜΒΟΥΛΊΟΥ
   της 20ής Μαρτίου 2015
   για την τροποποίηση της απόφασης 2011/173/ΚΕΠΠΑ για περιοριστικά μέτρα λόγω της κατάστασης στη Βοσνία-Ερζεγοβίνη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 21 Μαρτίου 2011, το Συμβούλιο εξέδωσε την απόφαση 2011/173/ΚΕΠΠΑ (1).

               (2)

               Βάσει της επανεξέτασης της απόφασης 2011/173/ΚΕΠΠΑ, τα περιοριστικά μέτρα θα πρέπει να ανανεωθούν έως τις 31 Μαρτίου 2016.

               (3)

               Η απόφαση 2011/173/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην απόφαση 2011/173/ΚΕΠΠΑ το άρθρο 6, δεύτερη παράγραφος, αντικαθίσταται ως εξής:

      «Η παρούσα απόφαση εφαρμόζεται έως τις 31 Μαρτίου 2016.»

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Μαρτίου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  Απόφαση 2011/173/ΚΕΠΠΑ του Συμβουλίου, της 21ης Μαρτίου 2011, για περιοριστικά μέτρα λόγω της κατάστασης στη Βοσνία-Ερζεγοβίνη (ΕΕ L 76 της 22.3.2011, σ. 68).